title: Seagram Building

text: Seagram Buildingin sisäänkäynti on 90 jalan päässä kadun reunasta. Sen edessä onkin korotettu aukio, joka nostaa rakennuksen esille samalla tavalla kuin Miesin Barcelona-paviljonki. Rakennuksen julkisivun muodostavat sävytetty lasi ja pronssiset I-palkit. Seagram Building olikin ensimmäinen pronssinvärinen pilvenpiirtäjä. Mies oli käyttänyt aiemmin I-palkkeja myös Chicagon Lake Shore Driven rakennuksissa.


title: Edgar Vaalgamaa

text: Edgar Vaalgamaa (14. syyskuuta 1912 – 20. joulukuuta 2003) oli Latvian liiviläinen pappi, ja kansatieteilijä, joka asui Suomessa vuodesta 1934 kuolemaansa saakka.


title: Edgar Vaalgamaa

text: Edgar Vaalgamaa syntyi vuonna 1912 Liivinrannalla sijaitsevassa Košragsin kylässä. Hänen isänsä oli monien muiden liiviläisten tapaan kalastaja. Vuonna 1934 Vaalgamaa pääsi opiskelemaan teologiaa Helsingin yliopistoon heimoaatteen kannattajien avustuksella. Hän valmistui vuonna 1939 papiksi, muttei palannut Latviaan venäläismiehityksen uhan takia. Edgar palveli jatkosodassa kenttäpappina. Sodan jälkeen hän toimi pappina useissa suomalaisissa seurakunnissa, minkä lisäksi hän käänsi suomeksi Latvian kansalliseepoksen "Lāčplēsis". Myöhemmin hän kirjoitti laajan liiviläisten historiaa ja kulttuuria käsittelevän teoksen nimeltä "Valkoisen hiekan kansa" (2001). Vaalgamaa kuoli vuonna 2003 Iitissä, mutta Vaalgamaiden suomalaistunut suku elää yhä Suomessa.


title: Kakkosen kausi 2009

text: Kakkonen on Suomen jalkapallon kolmanneksi korkein sarjataso. Kaudella 2009 se pelattiin kolmessa 14 joukkueen lohkossa kaksinkertaisena sarjana. Lohkovoittajat nousivat suoraan Ykköseen ja kolme viimeistä putosivat suoraan Kolmoseen.


title: FC Kiffen

text: FC Kiffen (alun perin Kronohagens Idrottsförbund eli KIF) on vuonna 1908 perustetun helsinkiläisen urheiluseura Kiffenin jalkapallojaosto. Se luetaan yhdeksi Helsingin neljästä suuresta jalkapalloseurasta yhdessä HJK:n, HIFK:n ja HPS:n kanssa. Kiffen on voittanut Suomen mestaruuden neljästi, vuosina 1913, 1915, 1916 ja 1955. Se pelasi Suomen pääsarjassa viimeksi 1978. Kaudella 2018 FC Kiffen pelasi maan kolmanneksi korkeimmalla sarjatasolla Kakkosessa. Edustusjoukkueen lisäksi Kiffenillä on kakkos- ja kolmosjoukkueet sekä lukuisia ikämiesjoukkueita.


title: FC Kiffen

text: Seura on alun perin kotoisin Kruununhaan kaupunginosasta. Se perustettiin vuonna 1908 nimellä Kronohagens Idrottsförbund, mutta jo seuraavana vuonna nimi muutettiin muotoon Kronohagens Idrottsförening. Kutsumanimi Kiffen vaihdettiin viralliseksi nimeksi vuonna 1976. Kiffenin lempinimi on Mustat Hurmurit, joka syntyi seuran jääpallojoukkueen pelimatkalla Ruotsissa vuonna 1926 ja siirtyi myöhemmin käsittämään myös jalkapallojoukkuetta.


title: FC Kiffen

text: Kiffen pelaa kotiottelunsa Töölön pallokentällä. Se on pelannut kotipelejään myös Pukinmäen liikuntapuistossa.


title: FC Kiffen

text: Kahdeksan koulupoikaa perusti Kronohagens Idrottsförbund -nimisen seuran 27. syyskuuta 1908. Perustamispaikkana toimi Helsingin Kruununhaassa sijainnut, pankinjohtaja Emil Schybergsonin kotitalona toimineen Maneesikatu 2:n kellari, josta tuli samalla seuran ensimmäinen klubihuone. Viralliseksi nimeksi annettiin Kronohagens Idrottsförbund (KIF), ja aluksi seura tunnettiin lisäksi suomenkielisellä nimellä Kruununhaan Urheiluseura (KUS). Jo vuonna 1909 nimi kuitenkin vaihdettiin muotoon Kronohagens Idrottsförening.


title: FC Kiffen

text: Ensimmäisen Suomen mestaruutensa KIF saavutti vuonna 1913, kun se voitti finaalissa ÅIFK:n 5–3. Seuraava mestaruus tuli vuonna 1915, kun ÅIFK kaatui jälleen – nyt Töölön pallokentällä 1–0. Voittomaalin viimeisteli neljä minuuttia ennen päätösvihellystä Knut Johansson 1 650 maksaneen katsojan edessä. Kiffenin valtakausi jatkui vuonna 1916, jolloin se voitti kolmannen mestaruutensa. Vuosien 1913–1916 aikana Kiffen ei hävinnyt yhtäkään mestaruusottelua. Vuoden 1916 finaalivastustaja oli jälleen ÅIFK. Ottelun loppulukemat olivat 3–2.


title: FC Kiffen

text: Joukkueen lempinimi Mustat Hurmurit () syntyi KIF:n jääpallojoukkueen pelimatkalla Ruotsissa vuoden 1926 alussa. Idrottsbladet-lehden toimittaja Torsten Tegnerin keksimä nimi viittasi joukkueen mustaan asuun, mutta myös yleisöystävälliseen pelityyliin. Vuosien saatossa Mustat Hurmurit -nimi siirtyi myös jalkapallojoukkueen käyttöön.


title: FC Kiffen

text: Jalkapallon sarjajärjestelmä muutettiin cupista sarjamuotoiseksi vuonna 1930. KIF oli mukana heti ensimmäisellä sarjakaudella. Kahdeksan joukkueen sarjassa Kiffen sijoittui kuudenneksi. Joukkue säilyi sarjassa loppukirin ansiosta, sillä neljästä ensimmäisestä ottelusta Kiffen keräsi vain yhden pisteen, mutta kolmesta viimeisestä viisi pistettä. Olof Strömsten oli koko sarjan paras maalintekijä yhdeksällä osumallaan. Kaudella 1931 Kiffen jäi pisteen päähän pronssista. Seuraava kausi 1932 pelattiin kaksinkertaisena sarjana. Kevätkierroksen jälkeen Kiffen oli vahvasti mitalissa kiinni, mutta jäljellä olevat seitsemän ottelua eivät tuottaneet yhtäkään pistettä, ja joukkue putosi sarjasta.


title: FC Kiffen

text: Kaudella 1933 Kiffen ei yltänyt edes B-sarjaan, mutta vuosina 1934–1937 se saavutti siinä keskinkertaisia sijoituksia. Vuonna 1938 Kiffen pääsi lajitteluotteluun, jonka se kuitenkin hävisi KPT:lle, joka nousi. Kauden 1939 päätteeksi Kiffen nousi takaisin pääsarjaan, kun se voitti kaikki sarjaottelunsa maalierolla 85–8 sekä molemmat karsintaottelunsa.


title: FC Kiffen

text: Kaudella 1940–1941 Kiffen säilytti niukasti sarjapaikkansa. Seuraava kausi pelattiin sotatoimien vuoksi vasta 1943–1944. Tuolloin Kiffen sijoittui neljänneksi, pisteen päähän mestarista. Kauden 1946–1947 päätteeksi joukkue putosi Suomensarjaan, mutta nousi heti seuraavan kauden jälkeen takaisin.


title: FC Kiffen

text: Seuran yli 30 vuotta kestänyt mitaliton putki päättyi kaudella 1949, jolloin se saavutti pronssia. Mestaruus jäi kahden pisteen päähän. Neljästä helsinkiläisjoukkueesta Kiffen oli ainoa, joka säilyi sarjassa; HIFK, HJK ja HPS putosivat.


title: FC Kiffen

text: Kaudella 1952 Kiffen oli Mestaruussarjan ainoa helsinkiläisjoukkue. Se säilytti sarjapaikkansa kuitenkin vain yhden pisteen turvin. Toistaiseksi viimeisimmän Suomen mestaruutensa seura voitti kaudella 1955. Ennen kauden alkua joukkuetta oli nimitetty muukalaislegioonaksi, eikä sen mahdollisuuksiin uskottu. Kiffenin Yrjö Asikainen oli sarjan paras maalintekijä 12 osumallaan. Seuraavaan kauteen 1956 Kiffen lähti suosikkina, mutta joutui tyytymään pronssiin.


title: FC Kiffen

text: Pääsarjasta Kiffen putosi lopulta historiansa ensimmäisen kerran vuonna 1957, vaikka oli sijoittunut edellisellä kaudella pronssille. Vuonna 1958 Kiffen ylsi Suomen Cupin finaaliin, mutta hävisi KTP:lle 2–4.


title: FC Kiffen

text: KIF nousi takaisin pääsarjaan vuonna 1959. Joukkue palasi mitalikantaan heti seuraavalla kaudella 1960 saavuttaen pronssia. Vuonna 1961 saavutettu hopea on yhä seuran viimeisin SM-mitali. HIFK voitti mestaruuden pisteen erolla. Kaudella 1962 Kiffen oli sarjan voittajasuosikki, mutta se ajautuikin putoamiskamppailuun. Päätöskierroksen vierasvoitto mestari Valkeakosken Hakasta kuitenkin varmisti sarjapaikan.


title: FC Kiffen

text: Kiffen pysyi kansallisen kärjen tuntumassa aina vuoteen 1964 asti, jolloin se voimakkaasti muuttuneena ja syöksykierteeseen ajautuneena putosi takaisin Suomensarjaan. Siinä joukkue joutui ainoana helsinkiläisjoukkueena länsilohkoon, ja edelleen muuttunut joukkue tippui heti perään Maakuntasarjaan. Vuonna 1968 Kiffen nousi takaisin toiseksi korkeimmalle sarjatasolle Suomensarjaan. Saman vuoden syksyllä käynnistyi yhteistyö Herttuan kanssa.


title: FC Kiffen

text: Vuonna 1973 Kiffen selvityi uuteen I divisioonaan. 1970-luvun ensimmäisen puoliskon aikana Kiffen kuitenkin ajautui talouskriisiin.Alaja: s. 234. Jo syksyllä 1973 Kiffenin vuosikokouksessa pohdittiin jalkapallojaoston lopettamista kokonaan. Kun joukkue kauden 1974 päätteeksi putosi II divisioonaan, järjestettiin ”katastrofikokous”, jossa seuran jalkapallotoiminta linjattiin kokonaan uusiksi. Kiffenin hallinnon jäsenistöä uudistettiin, kun manageriksi valittiin kymmenen vuoden takainen valmentaja Gunnar Westerholm ja jalkapallojaoston puheenjohtajaksi palasi Dennis Lindell. Lisäksi joukkueeseen hankittiin paljon uusia pelaajia lähinnä muista helsinkiläisseuroista. Tavoitteeksi asetettiin nousu Mestaruussarjaan kahdessa vuodessa.Wallén & al: 81.


title: FC Kiffen

text: Kutsumanimi Kiffen vaihdettiin seuran viralliseksi nimeksi vuonna 1976. Vuosista 1975–1976 muodostui Kiffenin uuden tulemisen aika. Vahvistunut joukkue nousi ensin kaudeksi 1976 I divisioonaan, ja pelaajista kunnostautui erityisesti Jarmo Lindahl 20 maalillaan. I divisioonasta Kiffen nousi suoraan Mestaruussarjaan kaudeksi 1977. Jarmo Lindahl teki kaudella 1976 yhteensä 15 maalia, ja oli koko I divisioonan paras maalintekijä. Gunnar Westerholm jätti valmennuksen suunnitellusti kauden jälkeen ja hänet korvasi Matti Aarni.


title: FC Kiffen

text: Mestaruussarjan kaudella 1977 joukkueessa pelasi muun muassa Atik Ismail, ja mitali oli lähellä. Kaudeksi 1978 joukkue uudistui rajusti ja putosi I divisioonaan. Lisäksi yleisömäärät olivat laskeneet rajusti, kun joukkue siirtyi pelaamaan kotiottelunsa Helsingin olympiastadionilta Töölön pallokentälle. Tämä heikensi seuran taloutta. Kausilla 1977–1978 kohua herätti Postipankin kanssa solmittu 120 000 markan yhteistyösopimus, joka oli todennäköisesti sen ajan suurin yhteistyösopimus. Visiitti pääsarjassa toi Kiffenille paljon uusia kannattajia, jotka kuitenkin myöhemmin katosivat.


title: FC Kiffen

text: I divisioonan kauteen 1979 Kiffen lähti vähin varoin, sillä mainostajat eivät enää olleet siitä kiinnostuneita. Uudeksi puheenjohtajaksi tuli Ingvar E. F. Qvist ja valmentajaksi Kimmo Silventoinen. Uusia pelaajia hankittiin lähinnä HIFK:sta ja omista junioreista. Nuori joukkue putosi II divisioonaan, kun se keräsi koko kauden aikana vain neljä pistettä. Kiffen ei tämän jälkeen ole pelannut kahdella ylimmällä sarjatasolla.


title: FC Kiffen

text: Mestaruussarjasta putoamisen jälkeen Kiffen on pelannut Kakkosessa ja Kolmosessa. Kaudella 1982 Kiffen ylsi neljän muun II divisioonan joukkueen kanssa samaan pistemäärään, mutta maalierovertailun vuoksi se ei päässyt edes nousukarsintaan. Kauden 1985 viimeinen ottelu ratkaisi sen, että Kiffen putosi III divisioonaan. Seura ei ollut koskaan aiemmin pelannut yhtä matalalla sarjatasolla. Kaudeksi 1990 Kiffen nousi uudelleen II divisioonaan, mutta putosi heti takaisin neljänneksi korkeimmalle sarjatasolle. Seuraavan kerran Kiffen pelasi Kakkosessa kaudella 1994. Vuonna 1996 Kiffenin jalkapallotoiminnan taustayhtiöksi perustettiin Football Club Kiffen 08 ry.Wallén & al.: s. 174.


title: FC Kiffen

text: Kaudella 2016 Kiffen sijoittui Kakkosessa omassa lohkossaan kuudenneksi. Kaudella 2017 sijoitus oli kahdeksas. Sarjapaikka varmistui viimeisellä kierroksella, kun Kiffen voitti kotonaan sarjakakkosen PEPOn 4–1.


title: FC Kiffen

text: Marraskuussa 2017 Kiffen ilmoitti, että sen uusi päävalmentaja on Tommi Lingman, kun joukkuetta viisi kautta valmentanut Timo Salo joutui jättämään tehtävät työkiireiden vuoksi. Kaudella 2018 joukkue sijoittui Kakkosessa lohkonsa yhdeksänneksi ja säilyi viimeisenä joukkueena sarjassa. Pysymisen Kakkosessa mahdollisti päätöskierroksen kotivoitto BK-46:sta.


title: FC Kiffen

text: Viimeksi NJS:aa valmentanut Mako Tukiainen tuli FC Kiffenin uudeksi päävalmentajaksi kaudelle 2019.


title: FC Kiffen

text: Kaudella 2017 Kiffenillä on edustusjoukkueen lisäksi kakkos- ja kolmosjoukkueet; FC Kiffen/2 pelaa Nelosessa ja FC Kiffen/3 Kutosessa. Seuran ikämiestoiminta alkoi alkoi vuonna 1994. Siinä Kiffenillä on kuusi joukkuetta 35-vuotiaista 60-vuotiaisiin. Vuoteen 2016 mennessä Kiffen oli saavuttanut kahdeksan ikämiesten SM-kultaa ja yhteensä 30 mitalia. Juniorijoukkueita Kiffenillä ei vuonna 2018 ollut yhtäkään.


title: FC Kiffen

text: Naisten joukkue aloitti Mestaruussarjassa kaudella 1980 päästyään sinne karsinnan kautta. Toiminta kuitenkin päättyi kauden 1989 jälkeen.


title: FC Kiffen

text: Syksyllä 1909 Kiffenin jalkapallojoukkue otti käyttöönsä ensimmäiset peliasunsa, johon kuuluivat valkoiset paidat leveällä vaakasuoralla sinisellä raidalla ja tummat housut. Valkoisia paitoja ei kuitenkaan pidetty tarpeeksi värikkäinä. Niinpä uudeksi asuksi valittiin punavihreäraitaiset paidat, siniset housut ja tummanruskeat sukat punavihreillä raidoilla. Siniset housut korvattiin myöhemmin punaisilla. Lopulta vuonna 1931 tehtiin päätös koko seuran kattavasta yhtenäisestä kilpailuasusta, jolloin kaikki Kiffenin joukkueet alkoivat pelata mustissa paidoissa seuran jääpallojoukkueen mukaan, joka oli käyttänyt mustia paitoja jo vuodesta 1914.Wallén & al.: s. 21.


title: FC Kiffen

text: Kiffenin merkki otettiin käyttöön vuonna 1910, ja se muistutti pitkälti seuran nykyistä logoa.


title: FC Kiffen

text: Kiffen luetaan yhdeksi Helsingin neljästä suuresta jalkapalloseurasta yhdessä HJK:n, HIFK:n ja HPS:n kanssa.


title: FC Kiffen

text: Kun Kiffen perustettiin vuonna 1908, helsinkiläisessä jalkapallossa näkyi selkeästi yhteiskunnallista ja kielipoliittista profiloitumista. Kiffenissä kotikieli tai yhteiskuntaluokka eivät kuitenkaan olleet jäsenyyden esteenä, sillä seuran perustajiin kuului sekä suomen- että ruotsinkielisiä henkilöitä. Helsingin muut 1900-luvun alun seurat HJK, IFK, Unitas ja IF Sport eivät sopineet Kiffenin jäsenille, jotka vieroksuivat kuulumista johonkin tiettyyn ryhmään. Alusta asti Kiffeniä pidettiinkin suvaitsevaisena seurana, johon kaikki olivat taustasta riippumatta tervetulleita.Wallén & al.: s. 19. Vaikka Kiffenin perustajat olivat Kruununhaan porvareita, kamppailussa suomenruotsalaisten nuorten suosiosta se edusti proletariaattia. Seuran yhteiskunnallisesti avoimen toiminnan haittana oli se, ettei Kiffeniin liittymisellä ollut kielellisiä tai sosiaalisia syitä, minkä myötä siitä alkoi tulla ”ei-kenenkään seura”.


title: FC Kiffen

text: Ensimmäisinä vuosikymmeninä Kiffen oli ruotsinkielinen seura, jossa oli myös suomenkielisiä jäseniä. Suomen kieli kuitenkin yleistyi jatkuvasti, ja sittemmin suomesta on tullut seuran kiistaton enemmistökieli. Suomenkielisessä lehdistössä seurasta käytettiin ensimmäisten vuosien aikana nimeä Kruununhaan Urheiluseura (lyhenne KUS) ennen kuin nimi Kiffen yleistyi.


title: FC Kiffen

text: Nimestään huolimatta Kiffen ei ole ollut vuosikymmeniin kruununhakalainen seura, eikä sillä ole 1990- ja 2000-luvuilla ollut enää selkeää kotipaikkaa. Muutoksen myötä seura menetti osan aiemmasta identiteetistään.


title: FC Kiffen

text: Kaudella 2018 Kiffen pelasi kotiottelunsa Töölön pallokentällä. Joukkue on pelannut kotipelejään myös Pukinmäen liikuntapuistossa.


title: Hugo Perls

text: Hugo Perls (1886 Rybnik, Saksan keisarikunta (nykyinen Puola) – 1977 New York, Yhdysvallat) oli saksalainen taidekauppias, historioitsija ja filosofi.


title: Hugo Perls

text: Perls opiskeli Freiburgin yliopistossa ja Berliinissä taidehistoriaa, lakia ja filosofiaa. Valmistumisensa jälkeen hän työskenteli Saksan sisäministeriöissä, ja ensimmäisessä maailmansodassa hän työskenteli ulkoministeriössä.


title: Hugo Perls

text: Perls aloitti taiteen keräämisen 1914 ja työskenteli ammattimaisena taidekauppiaana vuoteen 1921 mennessä. Hän perusti Berliiniin vaimonsa nimeä kantavan Kaethe Perlsin gallerian. Perls myi ja osti monien kuuluisien taiteilijoiden, kuten Edvard Munchin, Pablo Picasson, Claude Monet'n, Vincent van Goghin ja Paul Cézannen, töitä.


title: Hugo Perls

text: Perls muutti Pariisiin 1931, kun kansallissosialistit olivat nousseet valtaan Saksassa. Ranskassa hän keskittyi tieteelliseen työhön ja tutki Platonin, Johann Wolfgang von Goethen ja Immanuel Kantin töitä. Perls julkaisi useita artikkeleita ranskalaisissa filosofissa aikakausjulkaisuissa Platon filosofiasta. Hän myös opetti aiheesta Sorbonnessa, ja julkaisi vuonna 1938 ensimmäisen kirjansa "L'Art et la Beauté vus par Platon".


title: Hugo Perls

text: Vuonna 1941 Perls muutti New Yorkiin ja asui Manhattanilla. Samana vuonna hän solmi toisen avioliittonsa, kun hän meni naimisiin ruotsalaisen kirjailijan Eugénie Söderbergin kanssa. Toisen maailmansodan jälkeen Perls keskittyi kirjoittamiseen. Hänen teoksiinsa lukeutuu mm. taiteen ja kauneuden suhdetta tutkinut "Die Komödie der Wahrheit".


title: Hugo Perls

text: Söderbergin kuoleman jälkeen 1973 Perls meni kolmannen kerran naimisiin. Hänen kolmas vaimonsa oli kirjailija Monica Schall. Perls kuoli New Yorkissa 1977.


Yhdysvaltain naisten koripallomaajoukkue edustaa Yhdysvaltoja koripallon naisten maajoukkuekilpailuissa. Joukkue on Fiba-rankingin ykkönen.


title: Yhdysvaltain naisten koripallomaajoukkue

text: Joukkue on voittanut kultaa olympialaisissa kahdeksan kertaa ja maailmanmestaruuskilpailuissa kymmenen kertaa.


title: Iwrestledabearonce

text: iwrestledabearonce on yhdysvaltalainen avant-garde metalia soittava yhtye, joka on perustettu vuonna 2007.


title: Lombardian ympäriajo 2008

text: Lombardian ympäriajo 2008 oli järjestyksessään 102. maantiepyöräilyn Lombardian ympäriajo. Kilpailu käytiin 242 kilometrin reitillä Varesesta Comoon 18. lokakuuta 2008. Damiano Cunego voitti "Giro di Lombardian" kolmannen kerran.


title: Lombardian ympäriajo 2008

text: Yhdentoista ajajan ryhmä irtosi kilpailun alkuvaiheessa pääjoukosta kasvattaen eron parhaimmillaan 9 minuuttiin ja 25 sekuntiin. Mauro Santambrogio, Valerio Agnoli, Michael Rogers ja Pablo Lastras irtautuivat puolestaan kärkiryhmästä ennen 11,3 kilometrin mittaisen Ghisallon nousun alkua. Nousun huipulla neljä karkulaista olivat 18 sekuntia ennen Chris Anker Sørenseniä. Lampre ja Team CSC vastasivat vetotyöstä takaa-ajajien ryhmässä, joka onnistuikin tavoittamaan kärkiajajat ennen 2,5 kilometrin Civiglion nousua.


title: Lombardian ympäriajo 2008

text: Civiglion huipulle saapuivat ensimmäisinä Chris Horner, Damiano Cunego ja Francesco Failli vähän ennen Daniel Morenoa, joka liittyi alamäessä kärkiryhmään. Cunego teki ratkaisevan irtioton samoihin aikoihin, kun Samuel Sánchez tavoitti kärkiryhmän. Cunego aloitti vajaan kolmen kilometrin mittaisen San Fermon nousun 12 sekunnin erolla takaa-ajajien ryhmään, johon liittyi pian lisää ajajia. Nousun huipulla, viisi kilometriä maalista, Cunegon johto oli 24 sekuntia seuraavaan ryhmään, josta Janez Brajkovič ja Rigoberto Uran lähtivät irtiottoon. Cunego säilytti 24 sekunnin eron maaliin saakka. Brajkovič voitti loppukirissä Uranin sijoittuen toiseksi.


title: Lombardian ympäriajo 2008

text: Lähde: Cyclignews


title: The Baseballs

text: The Baseballs on saksalainen, Berliinissä vuonna 2007 perustettu rock and roll -tyylinen coveryhtye, kuten Showaddywaddy oli 1970-luvulla. Se tuli tunnetuksi omilla rock and roll -versioillaan muun muassa Rihannan ”Umbrella”- ja Katy Perryn ”Hot n Cold” -kappaleista. The Baseballs -yhtyeeseen kuuluvat Sam (Sven Budja), Basti (Sebastian Raetzel) sekä Digger (Rüdiger Brans). Heidän mukanaan keikoilla kiertää nelihenkinen taustabändi: Tomas Svensson (rummut), Jan Miserre (piano), Lars Vegas (kitara) ja Klaas Wendling (kontrabasso).


title: The Baseballs

text: Yhtyeen debyyttialbumi "Strike!" ilmestyi toukokuussa 2009 ja menestyi hyvin Saksassa, Suomessa, Sveitsissä ja Itävallassa. Suurimman suosion saavutti kappale ”Umbrella”, joka nousi Suomen singlelistan ykköseksi. Albumi myi Suomessa vuoden 2009 aikana 73 886 kappaletta ja se palkittiin myydyimmän albumin Emma-palkinnolla. Myös ”Hot n Cold” menestyi hyvin singlelistalla.


title: The Baseballs

text:
Basti, Digger sekä Sam valittiin koelaulujen perusteella vuonna 2007 perusteilla olevana cover-lauluryhmään. He alkoivat äänittää studiolevyä loppukesästä 2007 ja lokakuussa 2008 he saivat levytyssopimuksen Warner Musicilta. 1. toukokuuta 2009 julkaistiin yhtyeen ensimmäinen single ”Umbrella”. Debyyttialbumi "Strike!" julkaistiin toukokuun puolivälissä. Se menestyi hyvin Saksassa, Suomessa, Sveitsissä ja Itävallassa. Albumi oli Suomessa vuoden 2009 myydyin albumi 73 626 kappaleella.
The Baseballs kävi Suomen-vierailulla 2009 marraskuussa. Heillä oli keikka Helsingin On the Rocksissa ja he esiintyivät myös television "Maria!"-show’ssa ja "Big Brotherissa". Maaliskuussa 2010 yhtyeellä oli Suomen-kiertue, jonka aikana he keikkailivat Helsingissä, Tampereella ja Seinäjoella. Kesäkuussa he esiintyivät Kalajoen Juhannus festareilla ja Himos festivalissa. Heinäkuun alussa The Baseballs esiintyi muun muassa Porin Yyterissä Yyterin Kesäfiilis -tapahtumassa, Lohjan rantajameissa, Imatra Big Band Festivalilla ja Ruisrockissa, heinäkuun lopussa Kotkan Meripäivillä sekä Kuopio Rockcockissa ja elokuun puolivälissä Ankkarockissa. The Baseballs on myös esiintynyt Espoon Isossa Omenassa nimikirjoituskeikalla.


title: The Baseballs

text: The Baseballsin single ”Last in Line” ilmestyi radiosoittoon 22. maaliskuuta 2010. ”Last in Line” on coverversio suomalaisen Nylon Beat -yhtyeen kappaleen ”Viimeinen” englanninnoksesta, jonka Baseballs teki kiitoksena suomalaisille faneille. Nylon Beat -cover on osa Golden Capin mainoskampanjaa. Kappale sisältyi myös alkukesästä julkaistuun "Strike!"-albumin uuteen versioon, "Strike! Back".


title: The Baseballs

text: The Baseballs julkaisi toisen albuminsa "Strings ’n’ Stripes" 13. huhtikuuta. Yhtye vieraili Suomessa levynjulkaisupäivänä ja esiintyi Plan-jäägaalassa, joka esitettiin MTV3-kanavalla 15. huhtikuuta. Levyn ensimmäisenä singlenä kuullaan 50 Centin kappale ”Candy Shop”. Ensimmäisellä listaviikolla albumi meni listalle sijalle kolme.


title: The Baseballs

text: Kesällä 2011 The Baseballsiin iski Suomessa keikkaväsymys. Kun vuotta aikaisemmin yhtye kiersi kymmenisen kesätapahtumaa, nyt se ei pettymyksekseen tullut kutsutuksi yhdellekään festarikeikalle. Kolmikko olisi omien sanojensa mukaan halunnut viettää erityisesti juhannuksen Suomessa keikkaillen. The Baseballsin Suomen keikka vuonna 2011 sijoittui lokakuun 11.päivälle.


title: Toiset jumalat

text: Toiset jumalat (, myös "Outer Gods" eli Ulommat jumalat) ovat amerikkalaisen kauhukirjailija H.P. Lovecraftin luoman Cthulhu-mytologian jumalolentoja. Toiset jumalat ovat kosmisia olentoja, joiden valta ulottuu kaikkialle universumiin. Ne ovat mytologian tunnetuimpia olentoja suuria muinaisia paljon voimakkaampia, ja ihmiset ovat niille täysin yhdentekeviä. Erottelu suurten muinaisten ja toisten jumalten välillä ei ole täysin selvä, ja vaikka Lovecraftin joissain omissakin novelleissa esiintyy erottelu, se ei ole kovinkaan selkeä, eivätkä kaikki Cthulhu-mytologiaa tuntevat ja kirjoittavat erottele toisia jumalia suurista muinaisista.


title: Toiset jumalat

text: Erottelu löytyy alun perin Lovecraftin novellista "Toiset jumalat", jossa heitä kuvataan "ulompien helvettien jumalina, jotka suojelevat heiveröisiä Maan jumalia". Romaanissa "Tuntematon Kadath" Lovecraft kirjoittaa jälleen "ulkopuolelta tulleista mielettömistä toisista jumalista, joiden sielu ja viestinviejä on Ryömivä kaaos, Nyarlathotep". Heitä verrataan heikompiin Maan jumaliin, joilla on voimaa yksinomaan unimaailmassa, ja jotka eivät voi elää muualla. Nämä tarinat sijoittuvat molemmat Lovecraftin unimaailmaan, joiden tarinat eroavat jonkin verran hänen Cthulhu-mytologian tarinoistaan. Kuitenkin toisista jumalista esimerkiksi Yog-Sothoth, Nyarlathotep ja Azathoth mainitaan myös hänen puhdasverisissä Cthulhu-tarinoissaan unimaailma-tarinoiden lisäksi.


title: Toiset jumalat

text: Toisia jumalia johtaa Azathoth, maailmankaikkeuden valtias ja luoja, "Sokea idioottijumala", joka asuu universumin keskuksessa ja jonka ajatukset muuttuvat todeksi. Hänen ympärillään tanssii joukko muita jumalia, jotka soittavat jatkuvasti "demonista huilunsoittoa". Lähes Azathothin vertaisia ovat Tulzscha, Vihreä Liekki, hedelmällisyyden jumala Shub-Niggurath. Yog-Sothoth on eräs mahtavimmista jumalista: hän on Avain ja Portti, ja hänen kauttaan voivat suuret muinaiset ja muut toiset jumalat kulkea eri paikkoihin universumissa. Jumalten sanansaattajana on Nyarlathotep, jolla ainoana on jonkinlainen persoonallisuus, vaikka hän voikin esiintyä tuhansissa eri muodoissa.


title: Toiset jumalat

text: Yleisesti ottaen toiset jumalat ovat paljon mahtavampia, universaalimpia ja persoonattomampia kuin suuret muinaiset, joilla yleensä on jonkinlainen fyysinen olomuoto. Lovecraftin kirjailijatoveri August Derleth lisäsi mytologiaan myös Vanhemmat jumalat, jotka ovat hyviä ja vastustavat "pahoja" ja välinpitämättömiä toisia jumalia.


title: (500) Days of Summer

text: 500 Days of Summer on Marc Webbin ohjaama romanttinen yhdysvaltalaiskomedia vuodelta 2009.


title: (500) Days of Summer

text: Elokuva on kuvattu kokonaan Kaliforniassa.


title: (500) Days of Summer

text: Musiikkiraidalla kuullaan muun muassa The Smithsiä ja The Clashia.


title: (500) Days of Summer

text: Toivoton romantikko Tom Hansen (Gordon-Levitt) kirjoittaa työkseen onnittelukortteja. Yllättäen hän rakastuu kauniiseen Summer Finniin (Deschanel), jolta ei kuitenkaan saa odottamaansa vastakaikua kestävän suhteen solmiakseen. Nuorenparin yhdessäolo päättyykin runsaan vuoden kuluttua, ja Tom palaa muistoissaan heidän viettämiinsä viiteensataan päivään löytääkseen syyn suhteen epäonnistumiseen.


title: (500) Days of Summer

text: Tapahtumia ei näytetä kronologisessa järjestyksessä.


title: (500) Days of Summer

text: Nyt-liitteen kriitikot valitsivat elokuvan vuoden 2009 kymmenen parhaan elokuvan joukkoon.


title: (500) Days of Summer

text: Elokuvan soundtrack julkaistiin 14. heinäkuuta 2009. Se ylsi Yhdysvaltojen "Billboard 200" -listan sijalle 42.


title: (500) Days of Summer

text: Ylimääräiset kappaleet


title: Lombardian ympäriajo 2009

text: Lombardian ympäriajo 2009 oli järjestyksessään 103. maantiepyöräilyn Lombardian ympäriajo. Kilpailu käytiin 242 kilometrin reitillä Varesesta Comoon 17. lokakuuta 2009.


title: Lombardian ympäriajo 2009

text: Kilpailureitti suuntautui aluksi Varesesta kohti Comoa, jonka jälkeen Comojärven ympäri. Ensimmäisten 160 kilometrin aikana noustiin Intelvin ja Bellabion nousut. Ratkaisuja alkoi tapahtua Madonna del Ghisallon 8,6 kilometrin nousussa, jyrkkyydeltään enimmillään 14 prosenttia. Nousun huipulta oli maaliin 44,3 kilometriä. Lopulliset ratkaisut tapahtuivat odotetusti Civiglion (15,7 kilometrin päässä maalista) ja San Fermon (5,7 km maalista) nousuissa.


title: Lombardian ympäriajo 2009

text: Kilpailun ennakkosuosikkeihin kuuluivat Lombardian ympäriajon kolme kertaa voittanut Damiano Cunego, edellissunnuntain Pariisi–Tours-klassikon voittanut Philippe Gilbert sekä Mendrision MM-kilpailujen mitalikolmikko Cadel Evans, Aleksandr Kolobnev ja Joaquim Rodríguez. Muita ennakkokaavailuissa esitettyjä nimiä olivat Filippo Pozzato, Robert Gesink, Jakob Fuglsang, Thomas Lövkvist, Simon Gerrans, Sergei Ivanov, Alessandro Ballan, Aleksandr Vinokurov, edellisvuoden kakkonen Janez Brajkovič, Samuel Sánchez, Nick Nuyens ja Stefano Garzelli.


title: Lombardian ympäriajo 2009

text: Sergei Klimov, Reinier Honig, Marco Velo ja Nicolas Roche lähtivät kilpailun alkuvaiheessa irtiottoon. He kasvattivat eron 130 kilometriä ennen maalia yli seitsemään minuuttiin. Roche karkasi myöhemmin ryhmästä, mutta runsaslukuinen takaa-ajajien joukko tavoitti hänet Ghisallon nousussa. Johnny Hoogerland lähti samassa nousussa irtiottoon. Ghisallon huipun jälkeen hänet tavoitti ryhmä Matteo Carrara, Mauro Santambrogio, Dries Devenyns, Daniel Martin ja Gustav Larsson.


title: Lombardian ympäriajo 2009

text: Civiglion nousun jälkeen kärkiryhmään jäivät jäljelle Santambrogio ja Larsson. Heidän seuraansa liittyi ennen San Fermon nousua Aleksandr Vinokurov. Nousussa Vinokurov karkasi muilta ja sai myöhemmin seurakseen Jakob Fuglsangin. Takaa-ajajien ryhmässä Cadel Evans vastasi pääasiassa vetotyöstä mäen alkupuolella. Nousun loppuvaiheessa, juuri kun kärkiajajat oltiin saavuttamassa, hänen tallitoverinsa Philippe Gilbert teki ratkaisevan iskun, johon vain Samuel Sánchez pystyi vastaamaan. Loppukirissä Gilbert ajoi edellä ja pystyi pitämään Sánchezin takanaan, vaikka tämä nousikin lopussa lähes rinnalle. Aleksandr Kolobnev voitti seuraavan ryhmän kirin sijoittuen kolmanneksi. Kyseessä oli Gilbertin neljäs peräkkäinen voitto hänen voitettuaan aiemmin lokakuussa yhden päivän kilpailut Coppa Sabatini, Pariisi–Tours ja Giro del Piemonte.


title: Salainen palvelu

text: Salainen palvelu voi viitata muun muassa seuraaviin:


title: Pihalla

text: Pihalla on Toni Laineen ohjaama suomalainen ihmissuhde-elokuva vuodelta 2009. Se on Laineen esikoisohjaus.Uuden Suomen Mikko Piela piti elokuvaa ”sosiologisesti tarkkana analyysinä nuorista aikuisista konservatiivisten nykyarvojen ja kansainvälistymisen paineissa.”


title: Pihalla

text: Tv-Nytissä viisi kriitikkoa antoi elokuvalle tähtikeskiarvon 1,8.


title: Janne Sankelo

text: Janne Daniel Sankelo (s. 1. tammikuuta 1967 Hyvinkää) on suomalainen poliitikko. Hän toimi kokoomuksen kansanedustajana vuosina 2011–2015 ja yhtenä puolueensa varapuheenjohtajista vuosina 2012–2018.


title: Janne Sankelo

text: Sankelo valmistui kasvatustieteiden maisteriksi Turun yliopistosta vuonna 1993. Hän on työskennellyt vuodesta 2009 erityisopetuksen rehtorina Seinäjoella. Aiemmin hän toimi yläasteen yleisaineiden lehtorina Köyliössä 1993, yläasteen historian ja yhteiskuntaopin lehtorina Kortesjärvellä 1993–2003, Vöyrinkaupungin koulun erityisluokanopettajana Vaasassa 2003–2004 ja perusopetuksen rehtorina sekä koulutoimenjohtajana Ylistarossa 2005–2008. Hän on myös sivutoiminen maanviljelijä.


title: Janne Sankelo

text: Sankelo valittiin eduskuntaan vuoden 2011 vaaleissa Vaasan vaalipiiristä. Hän toimi vaalikaudella 2011–2015 liikenne- ja viestintävaliokunnan ja maa- ja metsätalousvaliokunnan jäsenenä sekä lakivaliokunnan varajäsenenä. Hänet valittiin puolueensa varapuheenjohtajaksi kesäkuun 2012 puoluekokouksessa, jossa hän sai kolmanneksi eniten ääniä Anne-Mari Virolaisen ja Henna Virkkusen jälkeen. Ennen valintaansa kokoomuksen puheenjohtajistoon Sankelo oli puoluevaltuuston varapuheenjohtaja vuosina 2010–2012. Hänet valittiin jatkamaan varapuheenjohtajana vuosien 2014 ja 2016 puoluekokouksissa. Hän oli ehdolla myös vuonna 2018, jolloin jäi kuitenkin valitsematta.


title: Janne Sankelo

text: Sankelo on ollut eduskuntavaaliehdokkaana Vaasan vaalipiirissä vuosina 1999, 2003, 2007, 2011 ja 2015. Vaaleissa 2007 hän sai 3 082 ääntä ja pääsi ensimmäiselle varasijalle. Kolmantena ja viimeisenä valituksi tullut kokoomusehdokas Petri Pihlajaniemi sai yhdeksän ääntä enemmän. Vaaleissa 2011 Sankelo tuli valituksi eduskuntaan äänimäärällä 3 792. Vaaleissa 2015 hän jäi valitsematta uudelle kaudelle saatuaan 3 086 ääntä, 16 vähemmän kuin valituksi tullut Susanna Koski.


title: Janne Sankelo

text: Kauhavan kaupunginvaltuutettuna Sankelo on toiminut vuodesta 2013 ja Kauhavan kaupunginvaltuuston puheenjohtajana vuodesta 2017. Vuosina 1997–2004 hän oli Kortesjärven kunnanvaltuutettu ja vuosina 2005–2012 Vaasan kaupunginvaltuutettu. Hän toimi Kortesjärven kokoomuksen puheenjohtajana vuosina 1995–2000. Vuosina 2001–2009 Sankelo oli piirijärjestö Pohjanmaan Kokoomuksen puheenjohtaja.


title: Janne Sankelo

text: Sankelo on naimisissa ja hänellä on neljä lasta.


title: Anita Cerquetti

text: Anita Cerquetti (13. huhtikuuta 1931 Montecosaro – 11. lokakuuta 2014 Perugia) oli italialainen dramaattinen sopraano, joka nousi maineeseen 1950-luvulla.


title: Anita Cerquetti

text: Alun perin viulunsoittoa opiskellut Cerquetti teki oopperadebyyttinsä Spoletossa vuonna 1951 Aidan roolissa. Hän eteni urallaan kotimaassaan ja esiintyi sen ulkopuolellakin muun muassa Yhdysvalloissa. Hän lopetti uransa jo nuorena; omien sanojensa mukaan hän uhrasi uransa perheen vuoksi.


title: Anita Cerquetti

text: Cerquettia kuullaan muun muassa "La Giocondan" (Ponchielli) kokonaislevytyksellä.


title: Jemma-patsas

text: Jemma on asekätkennän muistoksi ja kunniaksi pystytetty patsas, joka sijaitsee Muhoksen Korivaaralla. Oulujokilaakson Reserviupseerikerho ry ja Muhoksen Reserviläiset ry paljastivat veistoksen kansalaisjuhlassa 15. lokakuuta 2009.


title: Jemma-patsas

text: Pohjois-Karjalan Enossa sijaitsee jo ennen Jemmaa perustettu asekätkennän muistomerkki entisen asekätkön paikalla. Jemma on kuitenkin Suomen ensimmäinen asekätkennän kunniaksi pystytetty "patsas" ja ensimmäinen valtakunnallinen asekätkennän yleismuistomerkki; Enon muistomerkki liittyy yhteen tiettyyn kätköön.


title: Ilmiantaja!

text: Ilmiantaja! ("The Informant!") on Steven Soderberghin tositapahtumiin perustuva, yhteiskunnallinen elokuva vuodelta 2009.


title: Ilmiantaja!

text: Tv-Nytin viisi kriitikkoa antoivat elokuvalle tähtikeskiarvon 3,4.


title: Magneettimies

text: Magneettimies on Arto Halosen ohjaama dokumenttielokuva arvoituksellisesta muusikosta Pekka Strengistä. Vuonna 2009 valmistuneen dokumentin keskeinen juonne on nuorena kuolleen lauluntekijän vaikutus useiden ihmisten ajatteluun ja elämän suuntaan.


title: Magneettimies

text: Nyt-liitteessä viisi kriitikkoa antoi elokuvalle tähtiä keskiarvolla 3,0.


title: Magneettimies

text: Nyt-liitteen Leena Virtanen kutsuu Magneettimiestä kulttuuriteoksi. Elokuva riisuu hänestä hienovaraisesti sitä mystiikkaa, joka vuosikymmenten kuluessa on kasautunut Strengin ympärille. Tämä näyttäytyy lahjakkaana ja yllättävän määrätietoisena taiteilijana. Dokumentin kuvauksessa on Virtasen mukaan haettu hempeää ja pehmeää estetiikkaa, mikä sopii tähän aiheeseen, sillä "1970-luvulla miehetkin olivat feminiinisiä."


Helsingin evankelis-luterilaisen hiippakunnan vaakuna on Kaj Kajanderin toinen ehdotus yhteensä Kaj Kajanderin ja Tapio Vallinojan laatimasta neljästä vaakuntaehdotuksesta, joita Helsingin hiippakunnan tuomiokapituli piti mahdottomina joulukuussa 1984, mutta mahdollisina toukokuun lopussa 1985.


title: Helsingin evankelis-luterilaisen hiippakunnan vaakuna

text: Vaakuna on selityksensä mukaan "Katkoisen kilven kultaisessa yläkentässä sininen piispanhiippa, sinisessä alakentässä kultainen vene" Myös Uudenmaan läänin vaakunassa oli vene.


title: Wellington Partners

text: Wellington Partners on eurooppalainen ylikansallinen pääomasijoitusyhtiö, joka toimii venture capital -rahoittajana varhaisen vaiheen yrityksille. Wellington Partners suosii toimialoista cleantechia, elektroniikkaa, ohjelmistoja ja digitaalista mediaa. Yhtiöllä on toimipaikat Lontoossa, Münchenissä ja Piilaakson Palo Altossa. Se hallinnoi noin 800 miljoonan euron sijoitusomaisuutta.


title: Wellington Partners

text: Wellington Partners on sijoittanut toimintansa aikana yli 100 yritykseen 15 eri maasta. Näihin kuuluvat muun muassa Iso-Britannia, Israel, Italia, Saksa ja Suomi.


title: Jalmari Viljanen

text: Johan Hjalmar (Juho Jalmari) Viljanen () oli suomalainen poliitikko. Hänen puolueensa oli Kansallinen Kokoomus.


title: Jalmari Viljanen

text: Viljanen valittiin eduskuntaan eduskuntavaaleissa 1922 ja hän toimi kansanedustajana syyskuusta 1922 huhtikuuhun 1924. Hän edusti Hämeen läänin eteläistä vaalipiiriä. Eduskunnan valiokunnista hän vaikutti kulkulaitosvaliokunnassa ja suuressa valiokunnassa. Viljanen toimi poliittisella urallaan myös Nastolan kuntakokouksen ja kunnanvaltuuston jäsenenä sekä ensiksi mainitun puheenjohtajana.


title: Jalmari Viljanen

text: Viljasen muihin luottamustehtäviin kuuluivat muun muassa Osuuskunta Etelä-Suomen karjakeskuksen hallituksen, Lahden seudun maamieskoulun johtokunnan ja Lahden seudun maamieskoulun kannatusyhdistyksen puheenjohtajuudet. Hän oli ammatiltaan maanviljelijä.


title: Jalmari Viljanen

text: Viljanen kuoli syyskuussa 1928, 56-vuotiaana.


title: Aleksei Golovan

text: Aleksei Ivanovitš Golovan (s. 2. helmikuuta 1966, Dubnassa, Moskovan alueella, Neuvostoliittossa) (venäjäksi Алексей Иванович Головань) oli Venäjän federaation presidentti Dmitri Medvedevin täysivaltainen lasten oikeuksien edustaja (venäjäksi Уполномоченный при Президенте Российской Федерации по правам ребёнка) vuonna 2009.


title: Aleksei Golovan

text: Golovan antoi Rossijskaja gazetassa haastattelun 15. lokakuuta 2009 Anton-tapaukseen liittyen, että hänen mielestään "meidän oikeusviranomaistemme pitäisi sanoa sanansa Suomen kansalainen Salosen ja suomalaisten diplomaattien osalta, jotka ovat toimineet laittoman tapahtuman avunantajina. Sen täytyy selvittää Saloselle ja herättää suomalainen osapuoli miettimään vielä kerran, olisiko ollut mahdollista konfliktin ratkaisemissa käyttää edes oman maan lainsäädäntöä eikä jättää huomiotta niin venäläistä oikeusnormia ja itse lapsen etua."


title: John Houseman

text: John Houseman synt. Jacques Haussmann (22. syyskuuta 1902 Bukarest, Romania – 31. lokakuuta 1988 Malibu, Kalifornia, Yhdysvallat) oli yhdysvaltalainen näyttelijä ja tuottaja.


title: John Houseman

text: Houseman perusti vuonna 1937 Mercury Theatren yhdessä Orson Wellesin kanssa. 1940-luvulla hän siirtyi Hollywoodiin, jossa hän tuotti 19 elokuvaa, joiden joukossa olivat muun muassa "Kirje tuntemattomalta naiselta" (1948), "Särkyneiden haaveiden kaupunki" (1952), "Julius Caesar" (1953) ja "Hän rakasti elämää" (1956). Samaan aikaan hän myös tuotti ja ohjasi esityksiä Broadwaylla ja 1950-luvulla hän toimi CBS:llä televisiotuottajana.


title: John Houseman

text: Myöhemmällä urallaan Houseman toimi näyttelijänä, ja hän sai parhaan miessivuosan Oscar-palkinnon vuonna 1973 ensi-iltansa saaneesta elokuvasta "Arvosanametsästys".


title: Evert Nukari

text: Gustaf Evert (Kustaa Evert) Nukari () oli suomalainen poliitikko. Hänen puolueensa oli Kansallinen Kokoomus.


title: Evert Nukari

text: Nukari valittiin eduskuntaan kolmissa vaaleissa, 1924, 1927 ja 1929, Hämeen läänin eteläisestä vaalipiiristä. Hän toimi kansanedustajana kuuden vuoden ajan, toukokuusta 1924 helmikuuhun 1930, jolloin hänet vapautettiin edustajantoimesta sairauden takia, ja Oskari Lehtonen palasi eduskuntaan varaedustajan paikalta. Hän vaikutti eduskunnan maatalousvaliokunnassa, suuressa valiokunnassa ja työväenasiainvaliokunnassa. Nukari toimi poliittisella urallaan myös Hämeenlinnan maalaiskunnan kunnallispolitiikassa, kunnallislautakunnan esimiehenä ja kunnanvaltuuston jäsenenä. Hän sai vuonna 1934 kunnallisneuvoksen arvonimen.


title: Evert Nukari

text: Nukari syntyi maanviljelijäperheeseen ja oli itsekin ammatiltaan maanviljelijä, jona hän työskenteli Hämeenlinnan maalaiskunnassa vuodesta 1895. Hän toimi Maataloustuottajain Etelä-Hämeen piirin ja MTK:n säätiön hallituksen puheenjohtajana sekä MTK:n valtuuskunnan jäsenenä.


title: Evert Nukari

text: Nukari oli naimisissa Lempi Auroora Jussilan kanssa. He avioituivat vuonna 1916. Nukari kuoli maaliskuussa 1944, 69-vuotiaana.


title: Erkki Eirto

text: Erik (Erkki) Vilhelm Eirto (vuoteen 1935 Eklund; 6. huhtikuuta 1907 Helsinki – 1. elokuuta 1954 Helsinki) oli suomalainen oopperalaulaja (baritoni), joka lauloi vuodesta 1931 alkaen yhteensä parinkymmenen vuoden ajan erilaisia rooleja oopperassa. Eirto levytti myös iskelmiä, joista parhaiten muistetaan kappaleet "Vartiossa" ja "Ilta kannaksella". Muita Eirron, tosin muiden tunnetummaksi tekemiä ensilevytyksiä olivat mm. Leif Wagerin bravuuri "Romanssi" elokuvasta "Katariina ja Munkkiniemen kreivi", tangon "Mustasukkaisuutta" ensimmäinen suomenkielinen levytys sekä "Tahiti", jonka Pirkka-Pekka Petelius teki uudelleen tunnetuksi 1980-luvun alkupuolella TV-ohjelmassa "Velipuolikuu" ja matki koomisesti jopa Eirrolle tyypillistä voimakasta vibratoa. Erkki Eirto on levyttänyt iskelmiä myös salanimillä Eero Tammisto ja Tauno Eskola. Hänen poikansa Juha Eirto (1934–2011) menestyi levylaulajana.


title: Hello, Goodbye

text: Hello, Goodbye on The Beatles -yhtyeen vuoden 1967 marraskuussa julkaistu kappale ja single. Se nousi seitsemän viikon ajaksi Britannian listan ykköspaikalle. Myös Yhdysvaltain Billboard Hot 100 -listalla laulu saavutti kärkisijan kolmen viikon ajaksi. Kappaleen tekijöiksi on merkitty John Lennon ja Paul McCartney, mutta se on kokonaan McCartneyn kirjottama.


title: Hello, Goodbye

text: ”Hello, Goodbye” äänitettiin keskellä "Magical Mystery Tour" -EP:n sessiota, mutta virallisesti sitä ei pidetty elokuvan soundtrackiin kuuluvana. Singlen B-puolella julkaistiin John Lennonin säveltämä ”I Am the Walrus”. Molemmat kappaleet ilmestyivät Yhdysvalloissa julkaistulla "Magical Mystery Tour" -albumilla.


title: Hello, Goodbye

text: Kappale syntyi, kun yhtyeen assistentti Alistair Taylor kysyi McCartneylta, kuinka tämä tekee kappaleensa. Tällöin McCartney alkoi soittaa uruilla melodiaa, ja pyysi Tayloria huutamaan vastakohdan kaikelle, minkä hän laulaisi, ja tästä syntyi kappaleen lapsenomainen sanoitus. Kappaleen työnimi oli aluksi ”Hello Hello”, kunnes lopullinen nimi vakiintui.


title: Hello, Goodbye

text: Viikkoja myöhemmin McCartney toi kappaleesta äänitetyn demon studioon äänitettäväksi. Lontoon Abbey Road Studiosissa suoritetut äänitykset tapahtuivat useassa osassa aina lokakuun alusta marraskuun alkuun. Levytyksessä kappaleesta otettiin kaikkiaan 21 ottoa. Lopullinen miksaus tehtiin marraskuun toisena, kuudentena ja viidentenätoista päivänä. John Lennon vihasi laulua kuvaten sitä täysin yhdentekeväksi McCartneyn sävellykseksi. Kappale merkittiin kuitenkin Lennonin ja McCartneyn yhdessä tekemäksi, kuten suurin osa Beatlesin kappaleista.


title: Hello, Goodbye

text: Singlen B-puolelle otettiin John Lennonin kirjoittama ”I Am the Walrus”, joka erosi huomattavasti ”Hello, Goodbyen” yksinkertaisuudesta. Lennon tunsi itsensä loukatuksi, kun se päätyi ainoastaan singlen B-puolelle.


title: Hello, Goodbye

text: ”Hello, Goodbye” osoitti, että The Beatles kykeni musiikillisista kokeiluistaan huolimatta edelleen tekemään tarttuvia hittejä. Single ilmestyi Britanniassa 24. marraskuuta 1967 ja nousi listaykköseksi seitsemän viikon ajaksi joulukuun 6. päivästä lähtien. Beatles-singleistä yhtä pitkään listaykkösenä aikaa vietti ainoastaan vuoden 1963 hitti ”From Me to You”. Yhdysvaltain Billboard Hot 100 -listalla ”Hello, Goodbye” nousi listaykköseksi 30. joulukuuta ja piti kärkitilaa hallussaan kolme viikkoa. Single ylsi listaykköseksi myös Norjassa (5 viikkoa), Alankomaissa (4 viikkoa), Ruotsissa ja Länsi-Saksassa. Suomessa kappale jäi myyntilistoilla sijalle 11. Se lisäksi levytettiin suomen kielellä. Kappaleen nimeksi tuli "Kenties, kenties" ja esityksestä vastasi Jormas-yhtye.


title: Hello, Goodbye

text: Kappaleesta oli kuvattu 10. marraskuuta promovideo, jonka BBC kuitenkin hyllytti, koska yhtye esiintyi siinä liian selkeästi playbackinä. Laulusta kuultiin myös pieni pätkä "Magical Mystery Tour" -elokuvan loppupuolella, vaikka se ei virallisesti kuulunutkaan elokuvan soundtrackille.


title: Hello, Goodbye

text: ”Hello, Goodbye” julkaistiin myöhemmin myös kokoelma-albumeilla "The Beatles 1967–1970" (1973) ja "1" (2000).


title: Hello, Goodbye

text:
A-puoli
B-puoli


title: Persepolis FC

text: Persepolis Football Club (persiaksi باشگاه فوتبال پرسپولیس) on jalkapalloseura Teheranista, Iranista. Seura tunnetaan myös nimellä "Pirouzi", joka tarkoittaa voittoa persian kielellä. Persepolis on Iranin suosituin ja menestynein seura.


title: Persepolis FC

text: Persepoliksen ja Kuopion Palloseuran välillä oli siirtokiista nigerialaisesta Raphael Ederehosta vuosina 2006–08. Keväällä 2006, KuPS myi Ederehon Persepolikselle 100 000 euron siirtosummaa vastaan, mutta Persepolis ei suostunutkaan toimittamaan vaadittavaa korvausta KuPSin tilille. Vasta Kansainvälisen urheilun oikeusturvalautakunnan (CAS) ja Fifan kurinpitoelimien päätökset sekä kuuden pisteen menetysuhka mestaruustaistelussa olevalle iranilaisseuralle sai aikaan maksun suorittamisen.


AGAPE-Gemeindewerk - Mennonitische Heimatmission e. V. on mennoniittakirkko Saksassa. Vuonna 2006 sillä oli 180 jäsentä ja kuusi seurakuntaa.


Arbeitsgemeinschaft Mennonitischer Brüdergemeinden in Deutschland on mennoniittakirkko Saksassa. Vuonna 2006 sillä oli 1519 jäsentä ja 15 seurakuntaa.


title: Puolan toinen jako

text: Puolan toinen jako oli seurausta Puolan ensimmäisen jaon aiheuttamasta tilanteesta. Kun Venäjän keisarikunta ja Pyhä saksalais-roomalainen valtakunta olivat liittoutuneet Osmanien valtakuntaa vastaan 1788 ja kun Preussin kuningaskunta alkoi pelätä itävaltalais-venäläisen yhteistyön heikentävän asemaansa, se liittoutui Puolan kuningaskunnan ja Liettuan suuriruhtinaskunnan kanssa.


title: Puolan toinen jako

text: Perustuslakia vastustaneet muodostivat Targowican konfederaation ja pyysivät Venäjän keisarikunnan Katariina II:lta apua siihen, että 3. toukokuuta 1791 sejmin hyväksymän perustuslain toimeenpanoa lykättäisiin. Tarkoituksena oli säilyttää liberum veto, jokaisen valtiopäivämiehen oikeus kieltää mikä tahansa päätös perustelematta, ja oikeus siihen, että puolalaiset (ja liettualaiset) saavat itse valita Puolan kuninkaan ja Liettuan suuriruhtinaan.


title: Puolan toinen jako

text: Venäjän keisarikunnan aloittaman hyökkäyksen päävoima kohdistui Dubienkaan, Bug-joen varren ja Pyhän saksalais-roomalaisen valtakunnan rajan välille. Venälän keisarikunnan puolella komentajana oli puolalaisniminen kenraali Kochowski. Hänen komennossaan oli 18 000 sotilasta, joita tuki 40 tykkiä. Joidenkin muiden arvioiden mukaan venäläisiä sotilaita saattoi olla 20 000 ja puolalaisia 5 000. Venäläiset alkoivat edetä kohti puolalaisten muodostuvaa puolustuskeskusta 16. heinäkuuta 1792.


title: Puolan toinen jako

text: Tadeusz Kosciuszkon johtamat puolalaisjoukot ryhmittyneet puolustukseen Dubienkassa. Puolustajien puolella oli 4 000 sotilasta, joita tuettiin kahdeksalla tykillä. Puolustukseen ryhmittymiseen oli ollut aikaa kohdissaan vain neljästä tunnista vuorokauteen, joten asemat eivät olleet vahvat.


title: Puolan toinen jako

text: Venäläiset useiden rintamahyökkäysten jälkeen loukkasivat Pyhän saksalais-roomalaisen valtakunnan alueen koskemattomuutta ja koukkasivat sen puolelta puolalaisia vastaan 18. heinäkuuta 1792 puolalaisten sivustaan. Huomattuaan aseman vaarantuneen Galitsiassa, puolalaiset joukot vedettiin pois. Puolalaisten tappiot olivat noin 900 sotilasta ja venäläisten 4 000.


title: Puolan toinen jako

text: 25. heinäkuuta 1792 Puolan kuningas ja Liettuan suuriruhtinas Stanislaus II Poniatowski alistui Targowican konfederaatio ehtoihin ja antautui Venäjän keisarikunnan armeijalle. Viisi päivää myöhemmin, 30. heinäkuuta, hänen neuvonantajakseen nimitetty Tadeusz Kosciuszko jätti eroanomuksensa.


title: Puolan toinen jako

text: 23. tammikuuta 1793 solmivat Preussi ja Venäjä sopimuksen, jonka perusteella Venäjä sai Puolan, Valko-Venäjän ja Ukrainan maakuntia ja Preussi Gdańskin, Thornin ja muita alueita myöhemmin Itä-Preussiksi kutsuttavalta alueelta. Puolan valtiopäivien, Sejmin, tuli suostua alueluovutuksiin ja peruuttaa samalla vuoden 1791 perustuslaki. 23. marraskuuta 1793 vahvistettiin Puolan toinen jako, jossa se menetti jäljellä olevasta alueestaan 42% Preussille ja Venäjälle. Näin Puolalle jäi 29% niistä alueista, jotka sillä oli hallussaan ennen Puolan ensimmäistä jakoa.


title: Puolan toinen jako

text: Absoluuttisin luvuin valtioliitto Puolan kuningaskunta ja Liettuan suuriruhtinaskunta menetti Puolan toisessa jaossa alueita 308 000 km² Preussin kuningaskunnalle ja Venäjän keisarikunnalle. Näin ollen toisen jaon jälkeen jäi jäljelle enää 223 000 km² ja 3 400 000 alamaista. Ennen Puolan ensimmäistä jakoa 1772 Puolan kuningaskunnan ja Liettuan suuriruhtinaskunnan alamaisten lukumäärän on arveltu olleen enemmän kuin 10 000 000 alamaista.


title: Antti Raanta

text: Antti Raanta (s. 12. toukokuuta 1989 Rauma) on suomalainen jääkiekkomaalivahti, joka pelaa NHL-joukkue Arizona Coyotesissa. Raanta voitti Suomen mestaruuden Porin Ässissä kaudella 2012–2013.


title: Antti Raanta

text: Raanta on Rauman Lukon kasvatti. Maaliskuussa 2008 hän teki Lukon kanssa kolmivuotisen jatkosopimuksen. Kaudella 2008–2009 Raanta voitti A-nuorten SM-pronssia ja maalivahtien torjuntaprosentin (92,2%). Hän nousi kaudella myös Lukon SM-liigarinkiin, mutta ei tehnyt debyyttiään liigassa. Raanta pelasi kaudella kaksi Mestis-ottelua alle 20-vuotiaiden maajoukkueessa.


title: Antti Raanta

text: Raanta pelasi tulokaskautensa SM-liigassa kaudella 2009–2010. Hän debytoi 22. syyskuuta 2009 vieraissa Pelicansia vastaan ja torjui Lukolle 7–3 voiton tehden 20 torjuntaa. Kolme ensimmäistä Raannan ottelua päättyivät voittoon ja kolmannessa ottelussa 10. marraskuuta 2009 KalPaa vastaan hän pelasi SM-liigauransa ensimmäinen nollapelin torjumalla 27 kiekkoa. Hänet palkittiin ottelussa "Ilta-Sanomien" kahden tähden tähtipelaajana. Raanta jäi alkukaudesta Petri Vehasen varjoon, mutta käytti saamansa peliajan mahdollisimman hyvin. Vehanen kaupattiin KHL:ään ja Lukko sai vaihdossa Mikael Tellqvistin. Vehasen lähdön jälkeisissä otteluissa Raanta sai peliaikaa keskimäärin saman verran kuin Tellqvist. Pudotuspeleissä Raanta ei saanut vastuuta Tellqvistin pelattua kaikki ottelut.


title: Antti Raanta

text: Kauden 2010–2011 Raanta aloitti Miika Wiikmanin kakkosmaalivahtina. Wiikman kaupattiin kauden aikana Ilvekseen ja Lukko hankki ykkösmaalivahdikseen Mika Norosen. Raanta pelasi runkosarjassa 20 ottelua ja pudotuspeleissä kaksi ottelua KalPaa vastaan tuuratessaan pelikiellon saanutta Norosta. Hän voitti joukkueessa SM-pronssia keväällä 2011.


title: Antti Raanta

text: Huhtikuussa 2011 Raanta teki Ässien kanssa kaksivuotisen sopimuksen. Hän aloitti kauden 2011–2012 ensimmäistä kertaa urallaan ykkösmaalivahtina kakkosmaalivahdin ollessa Juha Järvenpää.


title: Antti Raanta

text: Kaudella 2012–2013 Raanta teki todellisen läpimurtonsa. Hänet valittiin SM-liigan kuukauden pelaajaksi helmikuussa 2013. Raannalla oli runkosarjan päättyessä pienin päästettyjen maalien keskiarvo (1,85) ja paras torjuntaprosentti (94,3). Pudotuspeleissä hän pelasi kaikissa 16 ottelussa torjuen Ässät suomenmestaruuteen. Raannalla oli myös pudotuspeleissä pienin päästettyjen maalien keskiarvo (1,33) ja paras torjuntaprosentti (95,5). Hänet valittiin SM-liigan tähdistökentälliseen, minkä lisäksi hän voitti liigan parhaalle maalivahdille annettavan Urpo Ylönen -palkinnon, runkosarjan parhaan pelaajan Lasse Oksanen -palkinnon ja pudotuspelien parhaan pelaajan Jari Kurri -palkinnon.


title: Antti Raanta

text: Toukokuussa 2013 Helsingin IFK ilmoitti tehneensä kaksivuotisen sopimuksen Raannan kanssa. Kesäkuussa Raanta kuitenkin teki yksivuotisen tulokassopimuksen NHL-seura Chicago Blackhawksin kanssa. Hänet kutsuttiin AHL:n Rockford IceHogsista Blackhawksiin 17. marraskuuta 2013, kun kakkosmaalivahti Nikolai Habibulin loukkaantui edellisenä päivänä ottelussa Nashville Predatorsia vastaan. Raanta pelasi ensimmäisen NHL-ottelunsa 19. marraskuuta 2013 tullessaan vaihdosta kentälle Corey Crawfordin tilalle ottelussa Colorado Avalanchea vastaan. Hän torjui 16 laukauksesta 14.


title: Antti Raanta

text: 30. joulukuuta 2013 Raanta pelasi ensimmäisen nollapelinsä Los Angeles Kingsia vastaan torjuen kaikki 26 laukausta. Hän aloitti kauden voittosaldolla 10-1-3. Loppuvuoden 2013 hyvät otteet johtivat siihen, että Raanta nimettiin NHL:ssä kuukauden tulokkaaksi yhdessä Martin Jonesin kanssa. Raanta pelasi joulukuun 2013 aikana 12 NHL-ottelua, joissa hänen torjuntaprosenttinsa oli 91,2 ja päästettyjen maalien keskiarvonsa 2,23. Mukaan mahtui yksi nollapeli. Kesäkuussa 2014 Blackhawks ilmoitti tehneensä Raannan kanssa kaksivuotisen jatkosopimuksen.


title: Antti Raanta

text: Kevään 2015 pudotuspeleissä Raanta ei ollut kertaakaan mukana Blackhawksin kokoonpanossa ja seurasi kaikki ottelut katsomosta. Hän ei saanut nimeään Stanley Cup -pokaaliin. Blackhawksin päätös jättää Raanta pois pokaalin kaiverruksesta herätti kohua. Joukkueen olisi pitänyt erikseen anoa Raannan nimeä pokaalin, koska kriteerit (41 pelattua runkosarjaottelua tai yksi esiintyminen Stanley Cup -finaaleissa) eivät täyttyneet. Raanta oli joukkueensa pelikokoonpanossa 53 ottelussa, pääosin varamaalivahtina, pelaten vain 14 ottelussa. Hän sai kuitenkin Stanley Cup -sormuksen ja vietti päivän Suomessa pokaalin kanssa.


title: Antti Raanta

text: Kesän 2015 varaustilaisuuden yhteydessä Chicago Blackhawks myi Raannan New York Rangersiin saaden vaihdossa hyökkääjä Ryan Haggertyn.


title: Antti Raanta

text: Kaudella 2018–2019 Raanta loukkaantui ja joutui leikkaukseen joulukuussa 2018 ja saattaa joutua olemaan toipilaana koko loppukauden.


title: Antti Raanta

text: Suomen jääkiekkomaajoukkueen päävalmentaja Jukka Jalonen valitsi Raannan MM-kilpailuihin 2013. Hän torjui ensimmäisen kerran urallaan Suomen maalivahtina sekä arvokisa- että maajoukkuetasolla Slovakiaa vastaan pelatussa ottelussa. Suomi voitti ottelun lukemin 2–0 Juhamatti Aaltosen ja Petri Kontiolan viimeistelemillä maaleilla, ja 36 torjuntaa tehnyt Raanta valittiin ottelun parhaaksi pelaajaksi.


title: Antti Raanta

text: Raannan isoisä Pekka Ahlsten voitti jääkiekon Suomenmestaruuden Rauman Lukon joukkueessa vuonna 1963. Myös hänen isoveljensä Mikko on jääkiekkomaalivahti.


title: Maakuntalaki

text: Maakuntalaki on vanha skandinaavinen paikallislaki, joka pohjautuu esikristillisiin oikeustapoihin sekä kuninkaan ja kirkon antamiin säädöksiin. Konkreettisia ohjeita sisältäneet lait säilyivät aluksi muistissa kansanrunojen tavoin, sillä ne olivat mitallisesti riimiteltyjä muistamisen helpottamiseksi. Keskiajalla ne saivat kirjallisen muodon laamannien ja kirkonmiesten aloitteesta. Maakuntalakeihin vaikutti voimakkaasti kirjoitushetken oikeudelliset katsomukset, jotka peittivät muita kerrostumia. Nykyisin maakuntalait ovat arvokkaita kieli- ja oikeushistorian lähteitä.


title: Maakuntalaki

text: Pohjoismaiden vanhimmat kirjoitetut oikeusohjeet ovat peräisin 1100-luvulta Norjasta. Siellä niitä käytettiin Borgarin, Eidsivan, Frostan ja Gulan käräjäyhteisöissä. Niistä on säilynyt vaillinaisia käsinkirjoitettuja katkelmia. Hieman nuorempia ovat Tanskan maakuntalait. Skånen laki koottiin arkkipiispa Anders Sunesenin johdolla noin 1210. Saman vuosisadan alkupuolelta ovat peräisin Eerik Själlantilaisen laki () ja Juutin laki ("Jydske lov").


title: Maakuntalaki

text: Juutin lain vahvisti 1241 Tanskan kuningas Valdemar Sejr. Se oli Jyllannin maakuntalaki, joka perustui osittain vanhaan tanskalaiseen oikeuteen, osittain kanoniseen oikeuteen. Etelä-Jyllannissa laki oli voimassa 1900-luvulle saakka. Muualla Jyllannissa ja Fynissä sen korvasi vuonna 1663 Kristian V:n yleinen Tanskan laki.


title: Maakuntalaki

text: Ruotsin maakuntalaeista svealaista oikeutta edustaa viisi säilynyttä ja kaksi hävinnyttä lakia.


title: Maakuntalaki

text: Ruotsin maakuntalaeista götalaista oikeutta sisältävät


title: Maakuntalaki

text: Ruotsin maakuntalait jakautuivat kaariin ("balkar") ja lukuihin ("flockar"), mutta niiden järjestys ja määrä vaihteli eri laeissa. Maakuntalakien pohjalta laadittiin kaksi yleistä maanlakia: Maunu Eerikinpojan maanlaki noin 1350 ja Kristoffer Baijerilaisen maanlaki 1442. Kaupungeissa käytettiin Maunu Eerikinpojan kaupunginlakia. Nämä lait olivat lähinnä yhdistelmiä eri maakuntalaeista. Tuomioistuimet käyttivät pitkään maakuntalakeja ja yleisiä lakeja rinnan, mikä sai aikaan epävarmuutta ja vaikeutti ennustettavuutta. Vasta kuningas Kaarle IX:n 1608 painattama ja uudelleen vahvistama Kristoffer Baijerilaisen maanlaki syrjäytti maakuntalait miltei kokonaan. Joskus maakuntalakien sisältöön vedottiin vuoden 1734 lain säätämiseen asti.


title: Maakuntalaki

text: Suomessa käytössä ollutta vanhaa tapaoikeutta ei koskaan koottu maakuntalaiksi, mutta osassa Suomea oikeudenkäyttö pohjautui Helsinglannin maakuntalakiin.


title: Suomen Säveltäjät

text: Suomen Säveltäjät ry () on vuonna 1945 perustettu järjestö, jonka jäsenistö koostuu vakavan musiikin parissa työskentelevistä säveltäjistä. Yhdistyksen tarkoituksena on toimia eri puolilla maata ammattiaan harjoittavien jäsentensä keskinäisenä yhdyssiteenä, valvoa ja tukea säveltäjien taiteellisia, ammatillisia ja taloudellisia etuja sekä edistää maan luovaa säveltaidetta.


title: Suomen Säveltäjät

text: Suomen Säveltäjät ry osallistuu intressipiiriinsä liittyvien organisaatioiden toimintaan, ottaa tarvittaessa kantaa ajankohtaisiin kulttuuripoliittisiin kysymyksiin ja pyrkii edesauttamaan suomalaisen musiikin esittämistä, levyttämistä ja kustantamista. Yhdistys järjestää jäsenilleen myös koulutustilaisuuksia yhdessä eri alojen asiantuntijoiden kanssa.


title: Suomen Säveltäjät

text: Suomen Säveltäjät ry:n perusti 28 suomalaista taidemusiikin säveltäjää Erik Bergmanin ja Kalervo Tuukkasen aloitteesta. Yhdistyksen päätehtäväksi koettiin taidemusiikin tekijöiden talouden turvaaminen, mistä syystä ensimmäisiin toimenpiteisiin kuului Suomen Säveltäjien Sibelius-rahaston perustaminen. Hankkeen kummina toimi säveltäjä Jean Sibelius itse, ja hänet kutsuttiin yhdistyksen ensimmäiseksi kunniajäseneksi.


title: Suomen Säveltäjät

text: Yhdistyksen jäsenmäärä oli vuonna 2014 noin 200. Yhdistyksen kotipaikka on Helsinki, ja sen puheenjohtaja on säveltäjä Antti Auvinen.


title: Suomen Säveltäjät

text: Suomen Säveltäjät -yhdistys toimii Kansainvälisen nykymusiikkiseuran (ISCM) kansallisena sektiona.


title: Dervénin papyrus

text: Dervénin papyrus on muinaiskreikkalainen papyruskäärö, joka löydettiin vuonna 1962. Sen sisältämä teksti on esisokraattinen filosofinen tutkielma, joka on allegorinen kommentaari orfilaisesta runosta. Runo itse käsittelee teogoniaa eli kreikkalaisen mytologian jumalten syntyä.


title: Dervénin papyrus

text: Papyrusrulla on peräisin 300-luvun jälkimmäiseltä puoliskolta eaa., mikä tekee siitä Euroopan vanhimman säilyneen käsikirjoituksen. Teksti itsessään on sata vuotta vanhempi. Richard Janko on luonnehtinut papyrusta merkittävimmäksi uudeksi kreikkalaisen filosofian ja uskonnon lähteeksi, joka on löydetty sitten renessanssin. Kirjoitus julkaistiin vuonna 2006.


title: Dervénin papyrus

text: Papyrusrullan sisältämä kirjoitus on tuotettu filosofi Anaksagoraan piirissä 400-luvun eaa. jälkimmäisellä puoliskolla. Papyrusrulla on sata vuotta myöhäisempi; se on peräisin Filippos II:n ajalta noin vuodelta 340 eaa. Papyrusrulla löytyi ylhäisen miehen haudasta Dervénistä, Kreikan Makedoniasta läheltä Thessalonikia, vuonna 1962. Hauta sijaitsi nekropolissa, joka oli osa muinaisen Leten kaupungin hautausmaata. Rulla on hiiltynyt, koska se on palanut hautaroviolla.


title: Dervénin papyrus

text: Papyrus on todettu länsimaisen perinteen vanhimmaksi säilyneeksi käsikirjoitukseksi, ja se on yksi harvoja papyruksia, joita Kreikasta on löydetty. Muutoin suurin osa Kreikan papyruksista on tuhoutunut vuosituhansien kuluessa ilmastollisista syistä. Papyrusta säilytetään nykyään Thessalonikin arkeologisessa museossa.


title: Dervénin papyrus

text: Teksti julkaistiin virallisesti yli 40 vuotta löydön jälkeen, vuonna 2006, vaikkakin aiemmin siitä oli julkaistu kolme osalaitosta. Syksyllä 2005 koottiin asiantuntijaryhmä, jota johtivat A. L. Pierris sekä Dirk Obbink, Oxfordin yliopiston Oksyrhykhoksen papyruksia tutkivan projektin johtaja. Vaikeassa tutkimustyössä auttoivat uudet tekniikat, kuten monispektrikuvaus. Julkaisuja ovat toimittaneet Thessalonikin yliopiston tutkijat. Julkaisut sisältävät papyrustekstin, valokuvat katkelmista sekä käännökset.


title: Dervénin papyrus

text: Papyruksen sisältämä teksti on kommentaari Orfeuksen nimiin laitetusta heksametrirunosta. Teksti lainaa runosta katkelmia. Runo alkaa sanoilla ”sulje ovet, vihkiytymätön”, mikä oli yleistä kirjoituksissa, joiden katsottiin sisältävän salaisuuksia; myös Platon viittaa tällaiseen. Runon kuvaama teogonia kuvaa Nyksin (Yö), joka synnyttää Uranoksen (Taivaan), josta tulee ensimmäinen kuningas. Tätä seuraa Kronos, joka ottaa kuninkuuden Uranokselta. Kronosta seuraa puolestaan Zeus. Tämä teogonia vastaa pääpiirteissään sitä, minkä myös Hesiodos kuvaa runoelmassaan "Jumalten synty".


title: Dervénin papyrus

text: Zeus menee Nyksin pyhäkköön kuultuaan isäänsä koskevia oraakkelinlausumia. Nyks kertoo hänelle ”kaikki oraakkelinlausumat, jotka hän tulisi jälkeenpäin panemaan täytäntöön”. Nämä kuultuaan Zeus ”nieli [kuningas Uranoksen] falloksen, joka ensimmäisenä oli syössyt taivaan kirkkauden”. Kommentaari pyrkii tulkitsemaan tällaiset seksuaaliset teot ja kielen allegorisesti. Walter Burkert on pitänyt myyttiä alkuperältään selvästi egyptiläisenä, mikä osoittaisi kreikkalaisen orfilaisuuden saaneen vaikutteensa sieltä.


title: V-malli

text:
V-malli ("V-model") on prosessimalli jota voidaan käyttää kehitysprojektien suunnittelussa ja toteutuksessa. Se parantaa projektinhallintaa ja projektin onnistumisen todennäköisyyttä. V-mallin avulla voidaan määritellä projektin päämäärät ja tavat joilla näihin päämääriin päästään. Se määrittelee kaikkien projektiin osallistujien roolit: kuka tekee mitä ja milloin.
V-mallia kehitettiin samanaikaisesti Saksassa ja Yhdysvalloissa. Saksassa sitä kehitettiin hallituksen puolustusprojekteja varten. V-malli määrittelee kuka tekee mitä ja milloin. V-mallia voidaan muokata projektin tarpeiden mukaan, jolloin sen rakenne saattaa hieman muuttua.


title: V-malli

text: V-malli lähtee liikkeelle suunnittelusta, joka löytyy kuvan mukaisesti V:n vasemman sakaran yläreunasta, josta lähdetään liikkeelle alaspäin. Ensin tehdään vaatimusmäärittely. Tämän jälkeen siirrytään suunnitteluvaiheeseen, jonka aikana suunnitellaan tuote aloittaen laajemmasta konseptista siirtyen tarkempaan eli esimerkiksi yksittäisiin toimintoihin.


title: V-malli

text: Seuraava vaihe on tuotteen toteutus. Tämä vaihe löytyy V:n pohjalta.


title: V-malli

text: Kolmas eli viimeinen vaihe V-mallissa on testaus eli lähdetään nousemaan V:n oikea sakaraa ylös. Testaus suoritetaan tarkemmasta yleisempään. Eli testataan esimerkiksi ensimmäisenä tuotteen toiminnot, sitten koko tuotteen toiminta ja tämän jälkeen testaus loppukäyttäjällä.


title: V-malli

text: Testausvaiheessa verrataan koko ajan vastaako tuote samalla tasolla olevaa suunnitteluvaihetta. Eli siis esimerkiksi viimeistä testausta verrataan vaatimusmäärittelyyn, joka oli suunnittelun ensimmäinen vaihe.


title: V-malli

text: Alla löytyy V-mallin soveltamisen hyödyt:


title: V-malli

text: V-mallin rajoituksia ovat:


title: Petr Rada

text: Petr Rada (s. 21. elokuuta 1958) on tšekkiläinen jalkapallovalmentaja ja entinen keskikenttäpelaaja. Tammikuusta 2018 lähtien hän on valmentanut FK Jablonecia.


title: Petr Rada

text: Rada aloitti pelaajauransa 1979 Dukla Prahan joukkueessa, jota hän edusti 1980-luvun menestysvuosina voittaen seurassa Tšekkoslovakian mestaruuden lisäksi kolme cup-mestaruutta. Dukla Praha sijoittui myös liigahopealle kolmesti Radan edustaessa seuraa. Kaikkiaan hän pelasi seuran paidassa 232 liigaottelua ja teki niissä 15 maalia.


title: Petr Rada

text: 1988 Rada siirtyi saksalaiseen Fortuna Düsseldorfiin, jonka paidassa hän voitti 2. Bundesliigan debyyttikautensa päätteeksi. Radan ura Fortunassa jäi kahteen kauteen ja kesällä 1990 hän siirtyi Rot-Weiss Esseniin, jossa pelasi vain seitsemän ottelua ennen palaamistaan Dukla Prahaan helmikuussa 1991.


title: Petr Rada

text: Rada jatkoi uraansa 1991 kanadalaisessa Toronto Blizzardissa palaten 1992 Saksaan SSV Jahn Regensburgin joukkueeseen. 1992–93 hän edusti kotimaassaan FK Chmel Blšanya kunnes palasi takaisin Fortuna Düsseldorfiin. Kokenut Rada oli osaltaa nostamassa Fortunaa takaisin Bundesliigaan Oberligasta. Nousun toteuduttua keväällä 1995 Rada jätti seuran ja pelasi uransa viimeisen kauden Bohemians Prahassa.


title: Petr Rada

text: Tšekkoslovakian maajoukkueessa Rada pelasi vuosina 1982–86 kaikkiaan 11 maaottelua.Rada aloitti valmennusuransa Fortuna Düsseldorfin apuvalmentajana 1996. Kausi ei ollut menestyksekäs ja Fortuna putosi kauden jälkeen 2. Bundesliigaan ja myös Rada sai väistyä. Ura kuitenkin jatkui SK Slavia Prahan apulaisvalmentajana ja kauden 1997/98 lopulla hän toimi hetken myös seuran päävalmentajana.


title: Petr Rada

text: Vuonna 2000 Rada siirtyi FK Teplicen päävalmentajaksi. Pesti oli tuloksellisesti hyvä, ja huolimatta neljännestä sijasta liigassa Rada sai potkut keväällä 2001. Tämän jälkeen hän valmensi kauden FK Viktoria Plzeňiä ja neljä kautta FK Jablonecia, jossa hän teki hienoa työtä johdattaen seuran parhaimmillaan liigassa kuudenneksi. Kaudella 2006/07 seura oli Tšekin cupin loppuottelussa häviten AC Sparta Prahalle 2–1. Vuonna 2006 hän aloitti myös Karel Brücknerin apuvalmentajana Tšekin maajoukkuessa ja johdatti maan EM-kisoihin 2008.


title: Petr Rada

text: Kaudeksi 2007–08 hän palasi FK Tepliceen luotsaten seuran liigassa viidenneksi. EM-kisojen 2008 jälkeen Radasta tuli Tšekin maajoukkueen uusi päävalmentaja. MM2010-karsinnat alkoivat kuitenkin kangerrellen ja maajoukkue ajautui kriisiin pelaajien kurinpidollisten ongelmien vuoksi. Rada saikin potkut huhtikuussa 2009.


title: Petr Rada

text: Rada palasi valmennustehtäviin lokakuun lopulla 2010 FC Slovan Liberecin päävalmentajana. Kauden 2010/11 jälkeen Rada siirtyi Slovanista FK Teplicen peräsimeen. Radan johdolla Teplice sijoittui kaudella 2011/12 liigassa viidenneksi. Kauden jälkeen hän jätti seuran ja siirtyi SK Slavia Prahan peräsimeen. Seuran kausi 2012/13 ei sujunut odotusten mukaisesti ja Rada jätti päävalmentajan tehtävät huhtikuussa 2013 Slavian majaillessa liigassa kahdeksantena.


title: Petr Rada

text: Marraskuussa 2013 Radasta tuli FC Vysočina Jihlavan päävalmentaja. Radan johdolla joukkue sijoittui liigassa kahdeksanneksi. Hän sai potkut syyskuussa 2014 heikkojen tulosten vuoksi.


title: Petr Rada

text: Helmikuussa 2015 Rada palasi FK Teplicen peräsimeen. Hän johdatti joukkueen liigassa seitsemänneksi. Rada ei päässyt yksimielisyyteen jatkosopimuksesta seuran kanssa ja jätti tehtävänsä kauden päätteeksi.


title: Petr Rada

text: Elokuussa 2016 Radasta tuli 1. FK Příbramin päävalmentaja. Radan johdolla Příbram juutti Tšekin liigan hännille ja tammikuussa sarjajumbo erotti hänet tehtävästään. Maaliskuussa 2017 hän palasi valmennustehtäviin AC Sparta Prahan peräsimessä. Hän luotsasi Spartan liigassa kolmanneksi ja sai tehdä kauden jälkeen tilaa Andrea Stramaccionille.


title: Petr Rada

text: Tammikuussa 2018 Rada jatkoi uraansa FK Jablonecin päävalmentajana.


title: Christian Friedrich Schröder

text: Christian Friedrich Schröder (29. huhtikuuta 1722 Westfalen – 1789) oli saksalainen muurimestari ja Turun kaupunginarkkitehti yli kolmen vuosikymmenen ajan. Tukholmaan kisälliksi 1744. Mestarinäyte Tukholmassa 1755. Tukholmasta Turkuun hän tuli 1756 ja nousi kaupungin ammattikunnan vanhimmaksi.


title: Christian Friedrich Schröder

text: Schröder suunnitteli Turun palon 1775 jälkeen tehtyjä kaupunkitaloja, ja viimeisteli tuomiokirkon tornin huipun uudisrakennuksen jo vuonna 1759. Hän suunnitteli myös useita kartanoita Suomeen, kuten Lempisaaren kartanon Askaisissa, Teijon kartanon Perniössä ja Paimion Viksbergin kartanon, joka on kuitenkin myöhemmin uusittu. Tyylillisesti hän liittyi Carl Hårlemaniin ja Carl Wijnbladhiin. Wijnbladin mallikirjoihin perustui muun muassa Schröderin johdolla rakennetun Inkoossa sijaitsevan Fagervikin kartanon arkkitehtuuri. Schröderille oli ominaista rokokoo ja ranskalainen uusklassismi.


title: HMS Falmouth (1910)

text: HMS Falmouth oli Britannian kuninkaallisen laivaston Weymouth-luokan kevyt risteilijä, joka palveli ensimmäisessä maailmansodassa.


title: HMS Falmouth (1910)

text: Alus tilattiin William Beardmore and Companyltä osana vuosien 1909-1910 laivasto-ohjelmaa. Sen köli laskettiin 21. helmikuuta 1910 ja alus laskettiin vesille vielä samana vuonna 20. syyskuuta. Alus valmistui syyskuussa 1911.


title: HMS Falmouth (1910)

text: "HMS Falmouth" palveli ensimmäisen maailmansodan alkaessa 5. Risteilijäviirikössä keskisellä Atlantilla. Alus upotti elokuussa 1914 neljä saksalaista kauppalaivaa. Se liitettiin elokuussa Suuren laivaston 1. Risteilijäviirikköön, jonka mukana se otti osaa 28. elokuuta Helgolandin taisteluun ja 24. tammikuuta 1915 Doggermatalikon taisteluun. Alus palveli edelleen samassa laivueessa osallistuessaan 31. toukokuuta - 1. kesäkuuta 1916 Skagerrakin taisteluun.


title: HMS Falmouth (1910)

text: "HMS Falmouthiin" osui 19. elokuuta 1916 Saksan laivaston sukellusveneen "U-63" laukaisema torpedo, jonka seurauksena alus upposi 15 metrin syvyyteen.


title: Frans Ferdinand Ahlman

text: Frans Ferdinand Ahlman (11. helmikuuta 1836 Hauho – 24. helmikuuta 1895 Helsinki) oli suomalainen filosofian maisteri, kääntäjä ja sanakirjojen tekijä.


title: Frans Ferdinand Ahlman

text: Ahlmanin vanhemmat olivat sutnio Eerik Juho Alhlman ja Johann Flinkman. Hän valmistui filosofian kandidaatiksi 1860 ja toimi sitten opettajana Helsingissä ja vuodesta 1868 senaatin apulaiskilenkääntäjänä ja sitten 1871-1893 kielenkääntäjänä. Hän laati useita suomen ja ruotsin kielen sanakirjoja, jotka olivat pitkään käytössä ja joista toimitettiin useita uusia painoksia. Hänet tunnettiin myös suomen kielen oikeinkirjoituksen kehittäjänä ja hänen "Ruotsinkielen alkeiskurssi" -teoksensa oli oppikoulujen käytössä kymmeniä vuosia.


title: Frans Ferdinand Ahlman

text: Ahlmanin puoliso vuodesta 1863 oli Katarina Grigorjev (k. 1909).


Arbeitsgemeinschaft Mennonitischer Gemeinden in Deutschland on mennoniittakirkko Saksassa. Vuonna 2006 sillä oli 5 900 jäsentä ja 54 seurakuntaa.


title: HMS Falmouth

text: HMS Falmouth on ollut yhdeksän Britannian Kuninkaallisen laivaston aluksen nimenä.


title: Ahlman

text: Ahlman tai Ahlmann on seuraavien henkilöiden sukunimi:


title: Faustian Evangelion

text: Faustian Evangelion on jyväskyläläisen Manufacturer’s Priden ensimmäinen studioalbumi. Albumin on äänittänyt ja miksannut Matti Kynsijärvi. Albumin kansitaiteen on suunnitellut Kimmo Ahola.


title: Kalle Haapakoski

text: Kalle Haapakoski, kirjailijanimeltään Kalle Koski, (2. joulukuuta 1867 Nivala – 16. tammikuuta 1917 Calumet, Michigan, Yhdysvallat) oli suomalainen toimittaja ja kirjailija.


title: Kalle Haapakoski

text: Haapakoski oli Fred Karisen omistaman Amerikan Uutiset -lehden toimittajana Calumetissa vuodesta 1893 alkaen. Hän toimi 1898 lyhyen aikaa Calumetissa ilmestyneen suomenkielisen Päivän Uutiset -lehden toimittajana. Keväällä 1901 hän perusti yhdessä John H. Harpetin ja Sanfrid Mustosen kanssa Calumetiin Päivälehti-nimisen sanomalehden, jonka toimitus siirtyi 1914 Duluthiin Minnesotaan. Päivälehti oli pitkään merkittävin Michiganissa ilmestynyt suomenkielinen sanomalehti. Haapakoski oli myös vuonna 1915 Calumetiin perustetun, kaksi kertaa viikossa ilmestyneen "Valvoja"-lehden toimittajana.


title: Farouk Ben Mustapha

text: Farouk Ben Mustapha (, s. 1. heinäkuuta 1989 Biserta) on tunisialainen jalkapallomaalivahti. Hän edustaa Saudi-Arabian valioliigassa pelaavaa Al-Shabab Riyadhia.


title: Farouk Ben Mustapha

text: Ben Mustapha aloitti ammattilaisuransa CA Bizertin edustusjoukkueessa kaudella 2007-2008. Hän vietti kaksi kautta Hassen Bejaouin varamaalivahtina. Bejaoui siirtyi vuonna 2009 ES Zarzisiin, ja Ben Mustapha nousi joukkueensa ykkösmaalivahdiksi kaudella 2009-2010.


title: Farouk Ben Mustapha

text: Heinäkuussa 2014 Ben Mustapha siirtyi kolmen vuoden sopimuksella Club Africainiin. Avauskaudellaan hän torjui joukkueensa Tunisian mestariksi kahden pisteen erolla toiseksi tulleeseen Esperanceen. Ben Mustapha pelasi kauden aikana 30 ottelua ja päästi 18 maalia taakseen. Toisella kaudella hän pelasi vain kymmenen ottelua ja Club Africain sijoittui Tunisian pääsarjassa kuudenneksi. Kolmannella kaudellaan Ben Mustapha sai enemmän peliaikaa ja pelasi kauden aikana 22 pääsarjaottelua. Sarja oli muutettu kahteen lohkoon, joista kolme parasta pääsisivät loppusarjaan. Club Africain sijoittui omassa lohkossaan toiseksi ja loppusarjassa kolmanneksi. Ben Mustapha oli voittamassa myös Tunisian cupin mestaruutta Club Africainille.


title: Farouk Ben Mustapha

text: Heinäkuussa 2017 Ben Mustapha siirtyi Saudi-Arabiaan Al-Shabab Riyadhin joukkueeseen. Hän pelasi avauskaudellaan 26 ottelua ja joukkueensa sijoittui kymmenenneki pääsarjassa.


title: Farouk Ben Mustapha

text: Ben Mustapha on pelannut Tunisian alle 20- ja 21-vuotiaiden maajoukkueissa. Lokakuussa 2009 hänet nimettiin ensimmäistä kertaa Tunisian A-maajoukkueeseen Keniaa ja Saudi-Arabiaa vastaan pelattaviin MM-karsinta- ja harjoitusotteluihin. Ben Mustapha toimi molemmissa otteluissa varavahtina ja pelasi ensimmäisen ottelunsa 15. elokuuta 2012 ystävyysottelussa Irania vastaan. Ottelu päättyi 2–2.


title: Farouk Ben Mustapha

text: Kesäkuussa 2018 Ben Mustapha valittiin Tunisian maajoukkueeseen 2018 MM-kilpailuihin Venäjälle. Hän pelasi avausottelussa Englantia vastaan tultuaan vaihdosta kentälle loukkaantuneen Mouez Hassenin tilalle. Ben Mustapha jatkoi myös ykkösvahdin roolissa toisessa ottelussa Belgiaa vastaan.


title: Sound of God’s Absence

text: Sound of God’s Absence on jyväskyläläisen Manufacturer's Priden toinen studioalbumi. Albumista on myös julkaistu rajallinen 1 000 painoksen digipak-versio, joka sisältää live-taltioinnin, musiikkivideoita ja making of Dahlia-dokumentin.Murder Mandate on julkaistu ilmaisena nettisinglenä yhtyeen sivuilla.


title: HMS Bellona (1909)

text: HMS Bellona oli Britannian kuninkaallisen laivaston Boadicea-luokan tiedusteluristeilijä, joka palveli ensimmäisessä maailmansodassa.


title: HMS Bellona (1909)

text: Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.


title: HMS Bellona (1909)

text: "HMS Bellona" liitettiin palvelukseen otettaessa 2. Hävittäjälaivueeseen johtoalukseksi, missä tehtävässä se oli aina vuoteen 1912. Alus liitettiin elokuussa 1914 ensimmäisen maailmansodan syttyessä Suureen laivastoon, jossa sitä ei kuitenkaan liitetty mihinkään viirikköön, vaan se palveli erillisyksikkönä. Alus osallistui Suuren laivaston mukana Skagerrakin taisteluun, jonka aikana se oli sivummalla osallistumatta varsinaiseen tulitoimintaan.


title: HMS Bellona (1909)

text: Alus muutettiin kesäkuussa 1917 nopeaksi miinalaivaksi ja se laski kaikkiaan 306 miinaa neljällä miinoitusmatkalla.


title: HMS Bellona (1909)

text: "HMS Bellona" todettiin sodan päättyessä vanhentuneeksi, jolloin se sijoitettiin reserviin. Alus poistettiin palveluksesta 1919 ja se myytiin romutettavaksi 9. toukokuuta 1921 Wardille Lelantiin.


title: Disco Freestyle

text: Disco Freestyle on yksi disco dancen laji, johon sisältyy akrobatiaa toisin kuin perinteiseen disco danceen. Muuten kaikki säännöt ovat samat disco dancessa ja disco freestylessä.


title: Disco Freestyle

text:
Musiikkin tempo 132-140 biittiä minuutissa. Suorituksessa korostuvat rytmiikka, liikkeiden ja askelkuvioiden monipuolisuus, persoonallisuus ja omaperäisyy sekä jalanheitot, spagaatit, piruetit hypyt, illuusiot, ym. ovat sallittuja. Näiden lisäksi disco freestylen akrobatiaosuus, jossa keho menee pitkittäissuunnassa akselinsa ympäri eli muun muassa perhosvoltit, puolivoltit ja voltit.
Tanssisarjoissa vaaditaan paljon nopeutta, notkeutta, voimaa ja energisyyttä, joka tulee välittyä myös katsojille.


title: Disco Freestyle

text: International Dance Organization järjestää vuosittain lajin kilpailuja aina MM-kisoihin asti, SM-kisat järjestää vuosittain Finnish Dance Organization. Vuoden 2010 disco dancen SM-kisat järjestettiin Turussa.


title: Disco Freestyle

text: Suomalaisia, jotka ovat yltäneet Disco Freestylessä mitalisijoille EM- ja MM-kilpailuissa ovat:


title: Get Lucky (Mark Knopflerin albumi)

text: Get Lucky on Mark Knopflerin kuudes sooloalbumi. Se julkaistiin 14.syyskuuta 2009 Euroopassa ja päivää myöhemmin Yhdysvalloissa.


title: Get Lucky (Mark Knopflerin albumi)

text: Albumi ylsi Yhdysvalloissa Billboard 200 -listan sijalle 17. Niin ikään Suomessa se debytoi virallisen albumilistanlistan sijalla 17.


title: Soutustadion (Helsinki)

text: Soutustadion on Helsingin Taka-Töölön Taivallahdessa sijaitseva, 1938–1940 Helsingin tulevien olympiakisojen melonta- ja soututapahtumia varten rakennettu stadion. Stadionin suunnitteli arkkitehti Hilding Ekelund.


title: Soutustadion (Helsinki)

text: Soutustadion rakennettiin Helsingille myönnettyjä vuoden 1940 olympiakisoja varten, jotka jouduttiin kuitenkin perumaan sodan vuoksi. Stadionin kilpailuradan pituus oli 2 000 metriä ja syvyys joka kohdassa yli kaksi metriä. Vuonna 1939 valmistuneessa, maalilinjan läheisyyteen sijoitetussa katetussa katsomossa oli 1 000 istumapaikkaa, mutta stadionin kaikille yleisöpaikoille arvioitiin mahtuvan yhteensä 4 500 katsojaa.


title: Soutustadion (Helsinki)

text: Soutustadion oli altis tuulisuudelle, minkä vuoksi olympiakisojen ajaksi suunniteltiin jäänmurtajien ankkuroimista tuulen suojaksi läheisen Lauttasaaren sillan kupeeseen. Vuoden 1952 olympiakisojen lähestyessä stadion todettiinkin lopulta liian tuuliseksi soutukilpailujen järjestämiseen, ja Meilahteen rakennettiin väliaikainen soutustadion. Taivallahden Soutustadionilla järjestettiin sen sijaan melontakilpailut.


title: Soutustadion (Helsinki)

text: Soutustadion on maamerkki Taivallahden rantabulevardin, Merikannontien varrella, ja se on yhä vilkkaassa käytössä. Stadionin läheisyydessä sijaitsevissa tiloissa harrastetaan puuvene- ja olympialuokan soutua ympäri vuoden. Avovesikauden ulkopuolella voi harrastaa sisäsoutua ja kesäisin voi ottaa osaa kaikille avoimeen soutukouluun. Stadionilta voi myös vuokrata esimerkiksi kirkkoveneitä ja saada opastusta niiden käyttöön. Stadionin soutupaviljonkia voidaan käyttää lisäksi erilaisiin juhlatapahtumiin, kuten hääjuhliin. Talvisin Soutustadionilla ylläpidetään avantouintipaikkaa ja viereisessä soutuvajassa voi harrastaa ohjattua sisäsoutuspinningiä. Stadionin arkkitehtonisesti arvokas katsomo on pitkään ollut suljettuna yleisöltä, mutta sen avaamista jonkinlaiseen yleisökäyttöön on esitetty.


title: Soutustadion (Helsinki)

text: Suomen Docomomo-työryhmä on valinnut soutustadionin modernismin suomalaisten muistomerkkien listalle.


title: Osmiumtetroksidi

text: Osmiumtetroksidi on kemiallinen yhdiste, jonka kaava on OsO. Sitä syntyy varsinkin hienojakoisen osmiumjauheen hapettuessa ilman hapen vaikutuksesta. Sitä käytetään väriaineena elektronimikroskooppikuvauksessa kontrastin parantamiseksi ja alkeenien hapettamiseen dioleiksi yhdessä N-metyylimorfoliini-N-oksidin tai eräiden muiden ko-hapettimien kanssa. Se on erittäin myrkyllistä.


title: Radek Smoleňák

text: Radek Smoleňák (s. 3. joulukuuta 1986 Praha) on tšekkiläinen jääkiekkohyökkääjä, joka edustaa KHL:ssa pelaavaa HC Slovan Bratislavaa.


title: Radek Smoleňák

text: Smoleňák pelasi Tšekissä juniorina jääkiekkoa HC Kladnossa vuoteen 2004 asti. Hän ei kuitenkaan pelannut seurassa miesten pelejä, vaan siirtyi kaudeksi 2004–2005 Kanadaan pelaamaan juniorijääkiekkoa OHL:n Kingston Frontenacsiin, jossa pelasi kaksi kautta.


title: Radek Smoleňák

text: Tampa Bay Lightning varasi Smoleňákin kesällä vuorolla 73. Kaudella 2006–2007 Smoleňák siirtyi ammattilaiseksi, mutta pelasi kahdella ensimmäisellä kaudella vain farmijoukkueissa, AHL:ssä ja ECHL:ssä.


title: Radek Smoleňák

text: Kaudella 2008–2009 Smoleňák pelasi NHL:ssä Tampa Bayssä kuusi peliä, vaikka pelasi edelleen suurimman osan kaudesta AHL-farmijoukkue Norfolk Admiralsissa. Syyskuun 2009 lopussa Smoleňák siirtyi waivers-siirtolistalta Chicago Blackhawksiin, mutta pelasi seurassa vain yhden NHL-ottelun, sillä Tampa Bay otti hänet takaisin waiver-listalta 10. lokakuuta.


title: Radek Smoleňák

text: Porin Ässät ilmoitti toukokuussa 2011 tehneensä Smoleňákin kanssa yksivuotisen pelaajasopimuksen. Hän edusti Ässiä tammikuun 2012 loppupuolelle, jolloin Ässät hankkiutui miehestä eroon siirtorajan kynnyksellä. 30. tammikuuta Smolenak teki Pelicansin kanssa loppukauden kattavan sopimuksen. Hän jatkoi Pelicansissa myös seuraavalla kaudella ja jakoi joulukuussa Juha-Pekka Haatajan kanssa SM-liigan maalitilaston kärkipaikan, kun Pelicans päästi hänet kevätkaudeksi KHL-seura Torpedo Nižni Novgorodiin. Pelicans solmi samalla Smolenakin kanssa kaksivuotisen jatkosopimuksen, jossa on kuitenkin mahdollisuus KHL-siirtoon. Smolanak käytti KHL-option myös syksyllä 2013.


title: Radek Smoleňák

text: Kaudeksi 2014–2015 Smolenak siirtyi Turun Palloseuraan. Joulukuussa hän ja TPS purkivat sopimuksensa. Hän teki pelaamissaan 31 ottelussa 13+10=23 tehopistettä. Muutama päivää myöhemmin hänen ilmoitettiin siirtyvän Ruotsiin SHL-joukkue MODOon.


title: Juha-Pekka Ketola

text: Juha-Pekka Ketola (s. 21. tammikuuta 1983 Rauma) on suomalainen pelaajauransa lopettanut jääkiekkoilija. Hän on Rauman Lukon kasvatti, mutta pelasi SM-liigauransa Porin Ässissä. Hän pelasi siellä vuosina 2003–2005 83 ottelua ja teki niissä tehot 3+1=4 ja keräsi 62 jäähyminuuttia.


title: Juha-Pekka Ketola

text: New York Islanders varasi Ketolan yhdeksännellä kierroksella. Hän on kaikkien aikojen toiseksi suurimmalla numerolla (287.) NHL:ään varattu suomalainen. Suurin on vuotta aikaisemmin varatulla Lauri Kinoksella, joka varattiin numerolla 293.


title: Juha-Pekka Ketola

text: NHL-varauksen jälkeen Ketola siirtyi Lukosta QMJHL-joukkue Sherbrooke Castorsiin kaudeksi 2001–2002. Hän palasi Lukkoon kaudeksi 2002–2003, mutta pelasi ainoastaan A-nuorissa, kunnes siirtyi loppukaudeksi pelaamaan Mestistä Uudenkaupungin Jää-Kotkiin. Ketola siirtyi Porin Ässiin kaudeksi 2003–2004 try-outin kautta. Hän pelasi Ässissä myös kauden 2004–2005.


title: Juha-Pekka Ketola

text: Ketola teki syyskuussa 2005 ns. "kuukausi kerrallaan" -sopimuksen Kajaanin Hokin kanssa, mutta teki lokakuussa loppukauden kattavan sopimuksen. Ketolan piti siirtyä kaudeksi 2006–2007 CHL:ään, mutta pelasi kautensa Ranskan 1. divisioonassa, jossa hän lopetti uransa.


title: Juha-Pekka Ketola

text: Uransa jälkeen Ketola siirtyi opiskelemaan.


title: Juha-Pekka Ketola

text: Ketola pelasi alle 18-vuotiaiden MM-kisoissa 2001 ja voitti pronssia.


title: Magnus Carlson

text:
Magnus Carlson (s. 1968 Tukholma) tunnetaan parhaiten Weeping Willows yhtyeen solistina, mutta hän myös kirjoittaa ja säveltää kappaleita.
Carlson on julkaissut myös sooloalbumeita, joista ensimmäiset olivat "Allt är bara du, du, du" (2001) ja "Ett kungarike för en kram" (2003).


title: Naturi Naughton

text: Naturi Cora Maria Naughton (s. 20. toukokuuta 1984 East Orange, New Jersey, Yhdysvallat) on yhdysvaltalainen laulaja ja näyttelijä. Hän lauloi aikaisemmin yhtyeessä 3LW.


title: Naturi Naughton

text: Naughton on näytellyt muun muassa elokuvissa "Fame", "Step Sisters" ja "Notorious".


title: Long Cold Winter

text: Long Cold Winter on yhdysvaltalaisen glam rock -yhtye Cinderellan toinen studioalbumi. Albumi on myynyt tähän mennessä kolminkertaista platinaa, ja albumi onkin merkittävimpiä teoksia glam rockin mittapuulla. Vuoden loppuun mennessä levyä oli myyty Yhdysvalloissa 2 miljoonaa kappaletta.


title: Long Cold Winter

text: Albumilta julkaistiin neljä singleä, jotka kaikki sijoittuivat Yhdysvaltojen listalle. ""Don't Know What You Got (Till It's Gone)"" sijoittui listan sijalle #12 ollen Cinderellan kaikkein aikojen menestynein single. ""The Last Mile"" oli korkeimmillaan sijalla #36, ""Coming Home"" otti listapaikan #20, ja single ""Gypsy Road"" oli korkeimmillaan listan sijalla #51. Kaikki kappaleet olivat listoilla vuoden.


title: Long Cold Winter

text: Laulajakitaristi Tom Keiferin mukaan albumin 80-luvun rehvastelukappaleiden lisäksi albumi nojaa myös 70-luvun klassiseen rockiin, kuten The Rolling Stonesiin,Bad Companyyn, Led Zeppeliniin ja Deep Purpleen. Albumin kaikki kappaleet ovat laulajakitaristi Tom Keiferin käsialaa lukuun ottamatta kappaletta ""If You Don't Like It"", jonka Keifer kirjoitti Eric Brittinghamin kanssa.


title: Patsy Cline

text: Patsy Cline (oikealta nimeltään Virginia Patterson Hensley, 8. syyskuuta 1932 – 5. maaliskuuta 1963) oli yhdysvaltalainen countrymuusikko ja yksi aikansa kuuluisimmista laulajista 1960-luvulla. Hän kuoli lentokoneonnettomuudessa vuonna 1963 vain 30-vuotiaana juuri läpimurtonsa kynnyksellä. Hänellä on tähti Hollywood Walk of Famellä.


title: Patsy Cline

text: Vuonna 1985 valmistui Karel Reiszin ohjaama elämäkertaelokuva "Sweet Dreams", jossa pääosaa esitti Jessica Lange.


title: Patsy Cline

text: Hänen levytystuotannostaan on julkaistu muun muassa kokoelma-albumi "The Country Hall of Fame" (1979).


title: Henry Blount

text: Sir Henry Blount (s. 1602 Hertfordshire, Britannia – 9. lokakuuta 1682) oli englantilainen kirjailija ja matkailija.


title: Henry Blount

text: Blount opiskeli St Albans Schoolissa Hertfordshiressä, Trinity Collegessa Oxfordissa ja Gray's Innissä Lontoossa. Blount teki lyhyet matkat Italiaan, Ranskaan ja Espanjaan, ennen kuin lähti Venetsiasta toukokuussa 1634 purjehtimaan kaleerillaan Adrianmerelle. Blount rantautui Spalatossa, josta hän jatkoi Dinaaristen alppien yli Sarajevoon. Sarajevosta Blount matkusti kolmessa päivässä osmaniarmeijan kanssa Belgradiin. Osmaniarmeija oli matkalla taistelemaan Puolaa vastaan. Belgradista Blount jatkoi edelleen Sofian ja Hadrianopoliksen kautta Konstantinopoliin. Tähän mennessä aikaa oli kulunut 52 päivää. Konstantinopolissa Blount viipyi viisi päivää, jonka jälkeen hän lähti osmanilaivaston kyydissä Egyptiin. Egyptissä hän kävi Kairossa, Aleksandriassa, Al-Fayyumissa ja Gizassa. Egyptistä Blount palasi ranskalaisaluksen kyydissä ensin Palermoon, Sisilian saarelle, josta hän jatkoi matkaansa Roomaan ja josta edelleen takaisin Englantiin Firenzen, Bolognan ja Venetsian kautta.


title: Henry Blount

text: Englannissa kuningas Kaarle I löi Blountin ritariksi. Vuosina 1642–1651 käydyssä Englannin sisällissodassa Blount taisteli rojalistien puolella.


title: Henry Blount

text: Blount avioitui Hester Wanen kanssa ja he saivat muun muassa pojat Charles Blountin ja Sir Thomas Pope Blountin.


title: Henry Blount

text: Sir Peter Lely maalasi Blountista muotokuvan, joka on nykyisin esillä National Portrait Galleryssä Lontoossa.


title: Sejm 1773

text: Vuosien 1773–1775 sejm eli Puolan valtiopäivät tunnetaan myöhemmässä historiankirjoituksessa myös nimellä jaon sejm (). Nimitys tulee siitä, että Puolan kuningaskunnan ja Liettuan suuriruhtinaskunnan valtiopäivät hyväksyi juridisesti Puolan ensimmäistä jakoa tarkoittavan sopimuksen. Sopimuksella oli myös vastustajia. Kuitenkin Barin konfederaation kapinan hävinneiden oli suostuttava Itävallan keisarikunnaksi myöhemmin muuttuvan Pyhän saksalais-roomalaisen keisarikunnan, Preussin kuningaskunnan ja Venäjän keisarikunnan ehtoihin.


title: Night Songs

text: Night Songs on yhdysvaltalaisen glam rock -yhtye Cinderellan debyyttialbumi. Albumi sijoittui julkaisunsa jälkeen Yhdysvaltain listan kolmannelle sijalle, jolla oli puoli vuotta. Albumin tunnetuin kappale on ”Nobody’s Fool”, jolla vierailee Jon Bon Jovi. Singleinä levyltä julkaistiin ”Shake Me”, ”Nobody’s Fool” ja ”Somebody Save Me”. Kaikki kappaleet julkaistiin myös musiikkivideoina, ja vuonna 1987 julkaistiin videokokoelma "Night Songs – The Videos". Kiertueella Cinderella oli esimerkiksi Bon Jovin "Slippery When Wet" -kiertueen lämmittelijänä. Kiertueen Philadelphian konsertin päätettiin yleensä kappaleeseen ”Back Home Again”.


title: Heartbreak Station

text: Heartbreak Station on yhdysvaltalaisen glam rock -yhtye Cinderellan kolmas studioalbumi. Albumi julkaistiin 20. marraskuuta 1990. Levyn klassikkokappaleista huolimatta albumi ei enää ollut kykenevä saavuttamaan edeltäjiensä suosiota. Laulajakitaristi Tom Keifer on kertonut, että albumi on hänen henkilökohtainen lempialbumi Cinderellan studiolevyistä. Singlet "Shelter Me" oli listan sijalla 36, "Heartbreak Station" oli sijalla 44, ja "The More Things Change" ei sijoittunut listoille.


title: Heartbreak Station

text: Albumi nousi Yhdysvalloissa Billboard 200 -listan sijalle 19.


title: Sejm 1767

text: Sejm oli Puolan valtiopäivät vuosina 1767–1768. Niistä käytettävä nimitys (Reprinin sejm, puolaksi sejm Repninowski) tulee siitä, että vastauksena edelliseen sejmiin Venäjä keisarikunnan prinssi ja kenraalimajuri Nikolai Reprin ajoi Puolan kuningaksunnan ja Liettuan suuriruhtinaskunnan valtiopäivillä määrätietoisesti Venäjän keisarinkunnan etua. Nikolai Reprinin tavoitteena oli estää Puolan yleensä venäläismielisenä valitun Stanislaus II Poniatowskin edeltäneissä sejmeissä 1764–1766 ajamia tavoitteita vahvistaa keskusvaltaa. Kehitys johti vähitellen Barin konfederaation kapinaan ja Puolan ensimmäiseen jakoon.


title: Riina Rekilä

text: Riina Rekilä (s. 1981 Himanka) on suomalainen eläinlääkäri ja ravivalmentaja.


title: Riina Rekilä

text: Rekilän tunnetuimmat kilpahevoset Suomessa ovat olleet lämminveritamma Phoenix Hornline ja ruuna Baron Crown, joka kilpaili kaikkiaan 189 kertaa. Suomen Ravinaisten Liitto ry valitsi Rekilän vuoden 2005 ravinaiseksi. Startteja Rekilälle on kerääntynyt vuosina 1997–2008 yhteensä 520, joista hän on ajanut 99 voittoa, 96 kakkos- ja 47 kolmossijaa voittoprosentilla 19.


title: Riina Rekilä

text: Rekilä on muuttanut sittemmin Kanadaan, jossa hän asuu perheineen. Vuoden 2009 arvokkain voitto tuli lokakuussa kaksivuotiaalla tammalla Random Destiny, joka voitti Ontario Sire Stakes Goldin finaalin Windsor Racewaylla Kanadassa. Tamma oli jo karsintavoittaja ja voitti finaalin kilometriajalla 14,2 js ansaitdi 65 000 Kanadan dollaria (noin 42 000 euroa).


title: Riina Rekilä

text: Keväällä 2010 Rekilä voitti Random Destinyllä OSS Gold-finaalin Mohawkin radalla ajalla 11,7a, ykköspalkinto finaalissa oli 65 000 Kanadan dollaria. Nykyään tamma kilpailee Overseas Farm Ltd:n nimissä. Heinäkuussa Rekilän ohjastama ja valmentama tamma Christiana Hanover voitti kolmevuotiaiden tammojen PaSS-lähdön Pocono Downsissa uudella kolmevuotiaiden tammojen rataennätyksellä 10,7a. Samalla Rekilästä tuli ensimmäinen naisohjastaja, jolla on Poconon rataennätys hallussaan.


title: Ykkösen kausi 1995

text: Ykkösen kausi 1995 oli Suomen jalkapallon toiseksi korkeimman sarjatason kausi. Kausi pelattiin 14 joukkueen kaksinkertaisena sarjana. Sarjan voittaja Inter nousi suoraan Veikkausliigaan. Toiseksi sijoittunut Kotkan Työväen Palloilijat pelasi kaksiosaisen karsinnan liigapaikasta Veikkausliigassa sijalle 11. sijoittunutta Mikkelin Palloilijoita vastaan. MP säilytti liigapaikkansa. Kaksi viimeistä putosivat suoraan Kakkoseen. Kaudeksi 1996 sarja muutettiin kahdeksi 10 joukkueen lohkoksi.


title: Ykkösen kausi 1995

text: 1) Lähteessä esitetään KontU, mutta nimi oli muuttunut jo kaudelle 1994 FC Kontu:ksiMikkelin Palloilijat (Liigassa sijalla 11.) säilytti liigapaikkansa yhteismaalein 3–0.


title: Hydra (novelli)

text: Hydra on amerikkalaisen kauhukirjailijan Henry Kuttnerin kirjoittama Cthulhu-novelli, joka julkaistiin alun perin pulp-lehti "Weird Talesissa" vuonna 1939. Novelli on yksi Kuttnerin kahdeksasta Cthulhu-tarinasta, ja niistä arvostetuin. Se on ilmestynyt myös suomeksi novellikokoelmassa "Outoja tarinoita 5".


title: Hydra (novelli)

text: Novelli kertoo mahtavasta jumalhahmosta nimeltä Hydra, jonka palvojien virittämään ansaan joukko nuoria yhdysvaltalaisokkultisteja joutuu. Tarina on kuvattu ulkopuolisen selvityksenä tapahtumista, jotka vaikuttavat yliluonnollisilta, mutta joihin kertoja pyrkii löytämään mahdollisen luonnollisen selityksen. Tarina loi uuden jumalhahmon (Hydra) ja uuden ”kielletyn kirjan” ("Sielun lähdettämisestä") Cthulhu-mytologiaan. Lisäksi se sisältää harvinaisen tarkan kuvauksen Azathothista ja hänen palvelijoistaan.


title: Hydra (novelli)

text: Tarinan kertojana toimii nimetön henkilö, joka laatii novellin muodostaman selonteon omituisista, lehdistöltäkin huomiota saaneista tapahtumista, jotka vaikuttavat olleen yliluonnollisia. Kertoja kuitenkin pyrkii koko tarinan ajan lähestymään tapahtumia analyyttisesti ja etsimään luonnollisia selityksiä.


title: Hydra (novelli)

text: Itse tarinan päähenkilöitä ovat nuoret okkultistiystävykset newyorkilainen Robert Ludwig ja hollywoodilainen Paul Edmond. Tarinan alussa Ludwig saapuu laivalla Hollywoodiin, ja matkan varrella pysähtyessään hän ostaa antikvariaatista vanhan kirjan nimeltä "Sielun lähdettämisestä". Kirjanen sisältää ohjeen sielun siirtämiseen: sen antamalla rituaalilla voidaan synnyttää ”portti”, jonka läpi Hydran voimien avulla voidaan siirtyä mihin tahansa paikkaan ilman ruumista. Kumppanukset päättävät ilmaantua kirjeystävänsä, tunnetun baltimorelaisokkultistin ja kirjailijan Kenneth Scottin luokse. Ohje kuitenkin paljastuu Hydran palvojien virittämäksi ansaksi: vaikka matkailu onnistuukin turvallisesti, rituaalin seurauksena henkilö, jonka luokse ilmaannutaan, menettää päänsä. Hydra käyttää tätä sitten ravintonaan.


title: Hydra (novelli)

text: Scott ei kuitenkaan kuole tämän seurauksena. Sen sijaan hän joutuu Hydran ansaan, ja ikuiseen kärsimykseen ulottuvuuteen, joka poikkeaa meidän omastamme. Kun tämä selviää Edmondille, hän saa hermoromahduksen ja joutuu lyhyeksi aikaa sairaalahoitoon. Ludwig sen sijaan saa yhteyden Scottiin, jota hän alkaa avustaa: ”kaiken olevaisen herra” Azathoth-jumala asuu maailman keskuksessa ja luo kaiken ajatuksen voimalla. Jos Ludwig saa kuljetettua Hydran vallasta vapauttamansa Scottin pään outojen maailmojen lävitse keskukseen, myös heidän ajatuksensa voivat muuttua todeksi ja Scott saataisiin näin pelastettua. Ludwig kuitenkin epäonnistuu ja joutuu itsekin johonkin vieraan todellisuuden outoon ansaan. Niinpä sairaalasta kotiutunut Edmond joutuu jatkamaan siitä mihin Ludwig jäi.


title: Hydra (novelli)

text: Edmond pääsee lähes keskukseen, mutta lopulta vieraiden todellisuuksien oudot kauhut käyvät ylivoimaisiksi, ja hän jättää tehtävän kesken. Scott, joka pitää Edmondia ja Ludwigia syyllisinä, koska nämä aiheuttivat hänen kurjan tilansa, päättää kostaa ja, vaikka se tietääkin myös hänen kuolemaansa, hän tulee portin lävitse ja tappaa Edmondin puremalla tämän kaulavaltimon auki.


title: Hydra (novelli)

text: "Sielun lähdettämisestä" (en. "On the Sending Out of the Soul") on yksi Cthulhu-kirjallisuuden lukuisista kielletyistä kirjoista. Se on pienikokoinen ja ohut vihkonen, 10 senttimetriä leveä ja 13 senttimetriä korkea, kahdeksansivuinen joka käsittelee astraaliprojektiota. Kirjan kopiot painettiin 1783 Salemissa Massachusettsissa ja levisivät okkultismia harjoittaneiden ryhmien kautta. Useimmat kirjasen kopiot kuitenkin tuhottiin, sillä sen käyttöä seurasi sarja murhia.


title: Hydra (novelli)

text: Vihkon ensimmäiset seitsemän sivua sisältävät ”mystismiin liittyvää tavanomaista banaalia viisastelua”, kahdeksannella sivulla sen sijaan on tarkka ohje astraalimatkustukseen. Matkustus vaatii erikoisen seoksen keittämistä tulella: seokseen kuuluu ainakin "Cannabis indicaa". Seoksen lisäksi tarvitaan joitain muita rituaalisia valmisteluja. Seurauksena syntyy erittäin monitahoinen, himmeä kristallikide, joka toimii porttina toisiin ulottuvuuksiin ja astraalimatkailuun. Vaikka matkailu onnistuukin aina ja on sen tekijälle turvallista, kutsuu se myös paikalle hirvittävän Hydran.


title: Hydra (novelli)

text: Hydra on yksi Cthulhu-mytologian ”Toisista jumalista”, jotka ovat mytologian mahtavimpia jumalolentoja. Hydra asuu rinnakkaisessa ulottuvuudessa ja on ulkoasultaan valtava meri, joka koostuu harmaasta limasta tai ehkä sulasta metallista. Valtava määrä eläviä päitä, sekä ihmisten että muiden olentojen, kasvaa limasta itkien ja kärsien hirvittäviä tuskia.


title: Hydra (novelli)

text: Hydran palvojat hankkivat uhreja jumalalleen huijaamalla muita jakamalla "Sielun lähdettämisestä" -vihkosta. Vihkon avulla toteutetulla astraaliprojektiolla ei ole seurauksia tekijälleen, mutta se myös antaa Hydralle mahdollisuuden ilmaantua meidän ulottuvuuteemme ja muuttua yhdeksi astraalimatkailijan sielun kanssa. Jos joku on paikalla, johon sielu ilmaantuu, Hydra ottaa tämän poloisen pään ja se liittyy muiden vastaavien joukkoon Hydran limameressä. Itse matkailijalle ainoa mahdollinen kielteinen sivuvaikutus on säikähdys, kun hän näkee tekojensa seuraukset. Joku toinen voi kuitenkin avustaa uhria vapauttamalla tämän pään, mutta tämän jälkeen uhri kuolee jonkin ajan kuluttua, koska Hydran elinvoima ei enää ylläpidä sitä. Niinpä pelastamiseksi vaaditaan myös muita toimia.


title: Hydra (novelli)

text: Antologisti Markku Sadelehdon mukaan ”Hydra” on Kuttnerin paras Cthulhu-novelli. Hänen mielestään se on ”Lovecraft-pastissi, mutta niin omaperäisesti toteutettu että Lovecraftin mainitseminen sen yhteydessä johtaa ajatukset harhaan.”


title: Poul Henningsen

text: Poul Henningsen (9. syyskuuta 1894 Ordrup, Tanska – 31. tammikuuta 1967 Hillerød, Tanska) oli tanskalainen arkkitehti, muotoilija ja kriitikko. Tanskassa häneen viitataan usein pelkästään nimellä PH.


title: Poul Henningsen

text: Henningsen työskenteli Kööpenhaminassa itsenäisenä arkkitehtina vuodesta 1920 eteenpäin. Hän suunnitteli mm. useita asuinrakennuksia, tehtaan, osan Tivolista ja kahden teatterin sisätilat. Samaan aikaan Henningsen kirjoitti myös artikkeleita useisiin sanomalehtiin ja sarjajulkaisuihin. Lisäksi hän käsikirjoitti revyitä kööpenhaminalaisteattereihin, kirjoitti runoja ja toimitti kulttuurilehteä "Kritisk Revy".


title: Poul Henningsen

text: Vuonna 1924 Henningsen suunnitteli valaisimen, joka tunnettiin myöhemmin ensimmäisenä PH-valaisimena. Varjostin oli suunniteltu tieteellisen analyysin pohjalta. Varjostimen koko, muoto ja sijainti vaikuttavat valon jakautumiseen ja määrään. Henningsen käytti myöhemmissäkin valaisimisissaan tämän ensimmäisen PH-valaisimen suunnitelmien periaatteita.


title: Poul Henningsen

text: Henningsenin suunnittelema valaisinten varjostinjärjestelmä valittiin vuonna 2006 maan kulttuurikaanoniin yhtenä taideteollisuuden edustajana.


title: Andreas Beck

text: Andreas Beck (s. 13. maaliskuuta 1987 Kemerovo, Kemerovon alue, Neuvostoliitto) on saksalainen jalkapalloilija. Hän edustaa TSG 1899 Hoffenheimia ja Saksan jalkapallomaajoukkuetta. Aiemmin hän on pelannut muun muassa VfB Stuttgartitssa. Beckin pelinumero on 2, ja pelipaikaltaan hän on puolustaja.


title: Antti Sajantila

text: Antti Juhani Sajantila (28. maaliskuuta 1963, Helsinki) on Helsingin yliopiston oikeuslääketieteen professori.


title: Antti Sajantila

text: Sajantila sai Perun katolisen yliopiston (Pontificia Universidad Católica del Perú) kunniaprofessorin arvon 2009 merkittävästä työstään oikeuslääketieteellisen antropologian alalla. Professori Helena Ranta ja professori Antti Sajantila selvittivät yhteistyössä Perun totuuskomission kanssa mahdollisuuksia tutkia joukkohautoja, jotka syntyivät Perun sisäisissä selkkauksissa vuosina 1980–2000.


title: Antti Sajantila

text: Nuorempana Sajantila harrasti koripalloa Tapiolan Hongassa, hänen veljensä Martti Sajantila eteni koripallourallaan aina maajoukuueeseen saakka.


title: Zack Addy

text: Tri Zachary Uriah "Zack" Addy on fiktiivinen hahmo televisiosarjassa "Bones", jota esittää Eric Millegan. Hahmo esiteltiin Temperance Brennan älykkäänä nuorena assistenttina sarjan alussa, jolloin Zack ei ollut vielä ansainnut tohtorin arvoaan oikeusantropologina.


title: Zack Addy

text: Zack tulee michiganilaisesta suurperheestä (hänellä on 3 veljeä ja 4 siskoa) ja hän on entinen lapsinero, yli 163 ÄO:llään ja valokuvamuistillaan. Sarjan alussa hän aloitti kahden tohtorinarvon suorittamisen - yhden oikeusantropologiasta, jota sarjassa näytetään ja toisen tekniikasta, johon viitataan jaksossa "The Killer in the Concrete".


title: Zack Addy

text: Zackin erikoiskyky, kuten Tri Brennaninkin, on analysoida jäänteitä sekä erityisesti kuolinsyyn ja murha-aseen selvittäminen luiden vammoista. Tavallisesti Zackin tehtävä on poistaa luista liha.